Ortorexia: osasuntsu jatearen obsesioa | EIBZko liburutegia\nJakina da elikadura asko aldatu dela azken urteetan. Esate baterako, hor ditugu genetikoki eraldatutako janariak, transgenikoak, biologikoki puruak edo ekologikoak. Argi dago eskaintza oso zabala dela. Bestalde, maiz oso egiazkoa edo kontrastatua ez den informazio gehiegiak kaltegarriak izan daitezkeen erabakiak hartzera bultza dezake kontsumitzailea. Ingurumen horretan sortzen da ortorexia. Gaixotasun hau da modu osasuntsu eta oso garbian elikatzean zentratzen den elikadura osasuntsuarekiko kezka edo obsesio gehiegizkoa.\nElikadura osasuntsua egin nahi izatea gauza ona eta normala da. Baina portaera hori osasun fisiko eta, batik bat, psikikoarentzat arriskutsua izan daitekeen obsesio bilakatuz gero agertzen da ortorexia gaixotasuna. Hori pairatzen duten pertsonengan, janaria bilakatzen da pentsamendu, kezka eta interes guztien gune. Oro har, alde batera uzten dituzte haragia, koipea duten janariak, pestizida edo herbizidekin ekoitzitako janariak edo substantzia artifizialen bat daukatenak. Haien kezka harago ere badoa, hau da, janariak prestatzeko modua ere asko zaintzen dute, bai eta zein materialetako ontzitan prestatzen diren ere. Oso pertsona zorrotzak izan ohi dira, eta erruduntasun eta frustrazio sentimendu sakonak izan ohi dituzte, haien usteetan egokia dena betetzen ez dutenean. Gainera, «naturala» ez den guztia baztertzen dutenez, izugarri mugatzen da euren bizitza soziala. Pertsona horientzat, ia ezinezkoa da etxetik kanpo taberna edo jatetxe batetan bazkaltzea edo afaltzea.\nOsasuntsu jatearen obsesioa muturrera eramaten denean, bizitza janariaren inguruan jartzen da: jaten dutena kontrolatu, zenbait janariren kontsumoa debekatu eta otordu bakoitza perfektuki programatzea lehentasuna izaten da, ziur eta lasai sentitzeko.\nHonako test honek lagun dezake diagnostikoan:\n• Egunean hiru ordu baino gehiago ematen duzu jarraitu beharreko dietan pentsatzen?\n• Diru asko gastatzen al duzu janari osasuntsuak erosten?\n• Kulpa sentimendua al duzu zuk aurreikusita zenuena jan beharrean beste zerbait jan behar izaten duzun bakoitzean?\n• Zure jateko modua oztopo al da tarteka etxetik kanpo otorduak egiteko? Horrek familia eta lagunengandik urruntzen al zaitu?\nGaldera horietako 2-3ri baiezkoa emateak elikatze kezkari dagokionez, erlaxatzeko premia adierazten du. Guztiei baiezkoa erantzuteak, berriz, elikadura osasuntsuarekiko obsesioa eta tratamendu baten premia erakutsiko luke.\nObsesioa aurrera doan heinean, maiz, osasunerako ezinbestekoak diren elikagaiak alde batera uzten hasten dira. Horrek desnutrizio, anemia, eta hainbat bitamina eta gatz mineralen gabezia pairatzeko arriskua eragiten du; besteak beste, infekzioekiko arriskua handitzen da.\nGaixotasun guztien antzera, oso garrantzitsua da ahal den azkarren ohartzea eta tratamenduarekin hastea, sendatzeko aukera eta erraztasunak areagotzen direlako. Gaixotasunaren oinarria psikologikoa denez, tratamenduak ere ildo horretatik joan behar du, hau da, zer da portaera horren bitartez lortu nahi dena? Zergatik? Zer emozio daude horren azpian? Eta abar. Bestalde, eta nutriente gabeziarik izanez gero, utzitako janariak pixkanaka sartzen hasi beharko da, obsesiorik gabeko elikadura osasuntsuaren ezagutza praktikan jartzen.\nGogoan izan behar dugu ezinezkoa dela jaten dugun guztia kontrolatzea: nola, non, zein baldintzatan ekoitzi den, eta abar. Kontrolatu ahal ditzakegunak kontrolatzea ongi dago, hau da, norbere baratzea izan eta neurri batean han ereiten duguna kontrolatzeko aukera baldin badugu, primeran. Bestalde, etiketak irakurri eta komeni edo gustuko ez duguna baztertzea ere osasuntsua da, bere neurrian. Baina kontrolatu ezin duguna lasai hartzea ere oso garrantzitsua da.\nDietak eta menuak planifikatzea ere beti gomendatzen dut, erosketak errazteaz gainera, elikadura osasuntsua egiten izugarri laguntzen duelako. Baina, betiere, malgutasun apur batez. Hau da, aurreko egunetako janaria sobera badugu eta horiek aprobetxatu ahal izateko beste modu batera antolatu eta gure planifikazioa egokitu behar bada (irudimena eta sormena oso garrantzizkoak dira), edo norbaitekin elkartzeko aukera sortu zaigula-eta… egokitu behar badugu, horretarako malgutasuna ere osasuntsua da.\nKategoria Berria egunkaria, Elikadura, etiketak 2013, Arantza Lorenzo, Berria, Ortorexia, Osasuna. Elikadura by liburutegia. Gorde lotura.


Zahartzea bizitzearen ondorio zuzena dela gauza jakina da. Alabaina, zahartze prozesuaren inguruan, teoria, ikuspuntu eta iritzi ezberdinak daude. Hargatik, gai honi buruzko aipamenak aise topatuko ditugu literaturan, aldizkari zientifikoetan, baita egunkarietan ere.\nEta arlo zientifikotik hasita, zera irakurri dut berriki: “Telomeroak dira zahartzearen erantzuleak”. Bai, hala ondorioztatu dute behintzat Nature Genetics aldizkarian kaleratu berri duten ikerketa-lan batean. Hor agertzen dutenez, “Telomeroen tamaina da gakoa”. Izan ere, telomeroak kromosomen parte dira eta haien tamaina izaten da adin biologikoaren erakusle: zenbat eta motzagoak izan, orduan eta zaharragoa izango da gure organismoa. Hori kontuan izanik, bi zahartze mota daudela diote: bat biologikoa, kronologikoa bestea.\nBestetik, Luis Rojas Marcosek, New Yorkeko Unibertsitateko psikiatria irakasleak zera dio: “Zahartzea gizakiok dugun irakasgai zailenetarikoa da, zahartzearen ondorioei beldurra diegulako”. Eta gaineratu du: “Gure gizarteak zahartzea ukatu nahi du. Horregatik saiatzen gara gazteago ematen”. Haren aburuz, bizitzari baikor begiratzea lagungarri izan daiteke, hala nola, hobeto bizitzen jakiteko, eta ondorioz, zahartzen ikasteko.\nGeurera iritsita, hona hemen Karmele Jaio idazleak egunkari batean argitaratutako hitzok: “Bizitzan zehar gure gain hartutako ardurek zahartzen gaituzte. Haztea eta ardura gehiago izatea elkarrekin doaz ia beti. Eta buruan hazten zaizkigun ile zuri asko ez dira gure adinaren ondorioa, ardura eta kezkek lapurtu dizkiguten ordu guztiena baizik”.\nEta pentsatzen hasita, badugu zahartzearen teoria osatzeko adina elementu. Hain zuzen ere, badugu oinarri teoriko-zientifikoa: telomeroen tamaina. Badugu esperientziaren ahotsa: zahartzen ikasi beharra. Eta badugu senaren taupada: ardurek zahartu egiten gaituzte. Orain hipotesiak falta zaizkigu eta hona hemen otu zaizkidan bi: “Bizitzeko erak baldintzatzen du gure zahartzeko modua” eta “ardurek telomeroen tamainan zerikusia dute”.\nHala ere, badakit teoria honek ez duela gaindituko kontrol zientifiko zorrotz bat; badakit ere, norbaitek esan dezakeela sinpleegia dela. Baina niri, une batez, hausnartzeko betarik eman dit. Pentsatzeko, batik bat, bizitzari aurre egiteko jarreran dagoela koska. Eta beharbada, baikor izaten lortuko dugula telomeroen tamaina luzatzea. Ez al zaizu iruditzen, irakurle?


Sare sozialak kontrolerako eta presiorako bide dira bikote gazteen artean | herria | GAUR8 - mila leiho zabalik\nINDARKERIA MATXISTA 2.0\nSexu heziketari eta indarkeria matxistari buruzko prebentzio lanetan aritzen da Lahia-Nahia elkartea Donostia, Pasaia, Urola Garaia, Bergara eta Abadiñoko hainbat ikastetxetan\nSare sozialei esker bikotekidea kontrolatzea oso erraza da, fisikoki gertu egotea ez delako ezinbestekoa, garai batean bezala. Oro har, neskaren lagunek pizten dute alerta gorria\nMaitanek 16 urte ditu eta bikote harreman bat du duela zortzi hilabetetik. Triste dabil azken boladan, mutil lagunak kontrolatu egiten du-eta sare sozialen bidez. Noiz konektatu den azken aldiz, nor diren bere jarraitzaileak Instagramen edo nork adierazi duen atsegin dituela igo dituen argazkiak. Triste dago Maitane. Betiko lagunak ez ditu maiztasunez ikusten eta gustuko dituen gauzak ere ez ditu nahi adina egiten. Izena fikziozkoa da, baina kasu erreala izan zitekeen; egoera ez da gaur egun gazteen artean gertatzen denetik asko aldentzen. Tamalez.\nGazteen artean ematen den indarkeria matxistaz mintzatzeko hitzartu gara Lahia-Nahia sexologia elkartearekin. Psikologia, berdintasuna eta sexologia oinarri, aholkularitza eta informazio zerbitzua eskaintzen dute hainbat ikastetxetan eta Donostiako Emakumeen Etxean, neskato zein mutilentzat, hori bai, ikuspegi feminista batetik.\nEider Goiburu Pedagogian doktorea da, eta psikologian lizentziatua. Sare sozialak defendatzen ditu, berez komunikatzeko bide aparta direlako, hutsik daudenak. Erabiltzaileak betetzen ditu edukiz. Arazoa, beraz, sare sozialak nola hornitzen diren da, alegia, ematen zaien erabilpena, eta hor kokatzen dira Maitanerena bezalako kasuak.\nKontatzen duenez, 11-12 urterekin hasten dira sare sozialak erabiltzen neska-mutilak: Watsapp aplikazioa da hedatuena, Instagramekin batera, baina beste asko daude: Facebook, Twitter, Snapchat, Ask… «Komunikabideak baino ez dira, baina, zer gertatzen da? Gazteen artean dauden baloreak transmititzen direla sareon bitartez». Dioenez, batetik, sareok «genero rol tradizionalak indartzea» ahalbidetzen dute, eta, bestetik, «indarkeria gauzatzea».\nSexuaren arabera egiten den erabilera, ordea, oso ezberdina dela dio. Neskek, esaterako, Instagram askoz gehiago erabiltzen dute eta igotzen dutena ez dago egunerokoarekin lotuta. «Beren buruak erakusten dituzte sexualizazio eta kosifikazio ikuspuntutik. Erakustoki moduan erabiltzen dute beren buruak aurkezteko, eta sexualitatea askoz ageriago dago». Mutilek elkarbanatzeen dituzten irudiak, aitzitik, lotuago daude lagunartearekin, kirolarekin, aisialdiarekin… Goiburuk iritzi du horrek oso argi erakusten duela bakoitzak zer indartzen duen gizartearen aurrean. Edozein kasutan, neskek zein mutilek irudiak «autoestimua indartzeko» partekatzen dituzte, azken helburua onarpena delako. «Sare sozialek adierazten dute zer den gizarte mailan gazteen artean baloratzen dena», uste du.\nErrefortzua txanponaren alde bat da. Bestean daude indarkeria ezberdinak. Mutilen artean bereziki ematen den bullyng homofobikoa aipatzen du, baita bikote harremanetako genero indarkeria eta sexting delakoa.\nHomofobia kasuei dagokienez, ez da arrotza mutilez osatutako taldeek irudi, joera edo itxura jakin batzuk dituzten mutilez barre egitea. Jarrera hori nesken Whatsapp taldeetan gertatzea «oso arraroa» dela eransten du. Neska batek, adibidez, irudi oso esplizitua bidaltzen badu, ez da ohikoena ostean taldeko kide den beste neska batek irudi hori taldetik kanpo hedatzea.\nEmakumeen artean gertatzen dena sexu moral bikoitza da. «Gure eremuan jokatzeko araudi argi bat dago, mutilek beste bat dute. Eta hortik ateratzen dena zigortua da. ‘Puta’ etiketa beti egon da, eta seinalatu egiten da, pertsona hori bere ‘lekura’ bueltatzeko, sexu askatasuna moztuz».\nHain justu hori da emakumeek sare sozialetan ez dutena, gizartearen eta bizitzaren beste esparruetan gertatzen den bezala: erabateko askatasuna. «Sareetan jasaten dutena indarkeria izaten da. Bikote harremanetan komunikatzeko modu oso hedatua dira egun sare sozialak. Boterean oinarritutako harremana bada bikotearena, azkenean mutilak neska laguna kontrolatzeko erabiltzen ditu sareak».\nHor aldaketa nabarmena egon da, izan ere, garai baten harreman fisikoa ia ezinbestekoa zen kontrolerako. Gaur egun 24 ordukoa da. «Izugarria da. Orain gutxi neska bat etorri zitzaigun kontatzera bere bikotekide ohiak kontrolatu egiten zuela norekin agertzen zen Instagrameko argazkietan, eta nortzuk ziren bere jarraitzaileak. Pentsa, jarraitzaileak ezabatzen zituen neskaren zerrendatik eta mutil horiei telefonoz zuzenean ere deitzen zien kontu eske». Berriro dio arazoa ez direla sareak, azpian dagoen ideologia matxista baizik. Horregatik, hori aldatzen ez den bitartean egoerak ez du hobera egingo. «Gaur egun Whatsappa da, baina bihar beste zerbait izango da», uste du Goiburuk.\n«Zergatik lotzen dute hau guztia maitasunarekin?», galdegiten dugu. «Halako egoerak sufritzen dituzten neskek eta eragiten dituzten mutilek maitasun erromantikoaren ideia darabilte», dio. Eredu hegemonikoa «saldu» zaigu, ustez aukera libre bezala, baina eredu horrekin lotzen dira jeloskortasuna, esklusibotasuna bikote harremanean, harreman hori beste loturen gainetik egotea. «Eremu horretan mugitzen bagara indarkeria maitasun gisa ulertuko dugu», azaldu du Goiburuk.\nGazte eta nerabeen artean ematen diren indarkeria matxista kasuen %100ean daude tartean sare sozialak, dioenez. «Izan ere, kontrol modu bikaina dira», nabarmendu du.\nIngurukoen garrantzia aipatzen du psikologoak gertatzen dena salatzeko, maiz kuadrillakoak izaten baitira Lahia-Nahia elkartera gerturatzen direnak, lagun baten berri emateko. «Askoz errazago identifikatzen da harreman toxiko bat kanpotik barrutik baino –dio–. Barruan egoteak sentimendu mataza suposatzen du».\nEgoera sufritzen duten neskek modu eta une ezberdinetan ohartzen dira gertatzen zaienaz. «Askok hasieran poztasun handia sentitzen dute, baina, aldiz, harremanak aurrera egiten duen neurrian, tristura, haserrea, ezinegona, bakardadea… oso sentimendu negatiboak izaten dituzte». Neurri batean bizitzen ari diren egoeraren kontziente dira, baina indarkeria harremanetan beti dago dependentzia emozionala eta sentimendu kontrajarriak nagusitzen dira. Gainera, «mutilek asko erabiltzen dute xantaia emozionala. Neskek nahiko lukete harremana etetea, baina bestetik bikotekidearen ongizatearen arduradun sentitzen dira. Mutilek biktimaziorako joera dute. Eta noski, asko kostatzen da ulertzea, onartzea ez zaituela maite baietz uste duzunean».\nLegearen definizioa, arazo\nTamalez, Goibururen hitzetan, gazteen artean ematen diren egoerok oro har ez dira indarkeria matxista bezala identifikatzen. Lagunak kontrolatzea, arropa, zer janzten duen eta zer ez; noiz ateratzen den etxetik, norekin hitz egiten duen, zein ordutan… hori guztia ez dago tipifikatuta indarkeria matxista bezala, beraz, zaila da kasuen zifrak ematea. Sustraian dagoen arazoa legearen definizioa bera da. «Genero indarkeria bakarrik aipatzen du, eta harreman heterosexualetan ematen dena gainera. Definizio horrek ez du gure sistema zalantzan jartzen, eta kasu edo egoera jakin batzuk soilik hartzen ditu aintzat. Ez badira gauzak bere izenez deitzen, bere barruan dauden kausa guztiekin, ez gara gai izango errealitatea osotasunean ikusteko, eta, hortaz, osotasunean eragiteko. Hala, indarrean jartzen diren politikek errealitatearen zati txiki batean soilik eragiten dute», deitoratu du.\nEskoletan lantzen da indarkeria matxista, eta sare sozialen bidez ematen diren egoeren jakitun, horretan ere arreta jartzen hasi dira hezkuntzan. Hala ere, Goiburuk dio oso zaila dela gazteengana heltzea, alegia, beraien kasuak kontatzea, barrua biluztea. Horretarako segurtasun giro bat sortu behar da, konfidentzialtasuna bermatu, konfiantza sortu… Horregatik sortu zuten Lahia-Nahian informazio eta aholkularitza zerbitzua. «Ikastetxeetan, taldean arau sozialak landu ondoren, beharra ikusten genuen indibidualki kasuak aztertu eta horietan laguntzeko. Eta kasuren batean onartu digute berak kontrolatu duela telefono bidez bikotekidea…».\nHor atzean ideologia jakin bat dago, pentsatzeko modu bat. Hori dela eta, ez da batere erraza egoera onartzen duen mutikoan eragin eta jokabidea aldaraztea. Prozesu bat da, lanketa sakon bat. Neskak ere badituzte egoerok onartzen dituztela aitortzen dutenak. «Ideologia matxista izan dezakete, baina, konturatzen direnean zer dakarren horrek beren bizitzetan, aldatu egiten dute. Mutilekin, aldiz, bestelakoa da lanketa. Boterea galdu behar izateaz ari gara, eta gehienak ez daude prest dominatzaile izateari uzteko».\n«Sexting»-a, hemen ere zigor soziala neskentzat\nSexting delakoa sakelakoarekin eduki erotiko edo sexuala duen argazki bat edo bideo bat egin eta beste pertsona bati bidaltzea da. Baina, zenbaitetan, eduki hori hartzaile zuzena ez den beste pertsona batengana edo batzuengana iristen da, lehenengoak zabaldu egin duelako horretarako baimenik ez izan arren.\nGero eta gehiago salatzen diren kasuok indarkeria matxistaren beste aurpegi baten erakusle direla iritzi du Eider Goiburuk, eta salatu egiten du neska errudun bezala seinalatzeko dagoen joera, errudunak irudia partekatu eta elkarri bidali diotenak direnean. «Erasotzaileak beraiek dira. Non gelditzen da neskaren askatasuna biluzik agertzen den irudi edo bideo bat bikotekidearekin partekatzeko?», dio.\nIrudian agertzen dena neska edo mutila izan gertatzen dena ezberdina izan ohi da, eta hori ere indarkeria matxista da. «Ez du ez oihartzun ezta zigor sozial bera. Mutil batek bere burua biluzik agertu badu, edo zakila erretratatu eta neska lagunari bidali badio argazkia, oso kasu gutxitan zabaltzen da. Donostian gertatua ez da Bizkaira iristen», dio; alderantziz, ordea, bai, «zigortzen dena emakumearen sexualitatearen adierazpena» delako.\nBizi garen gizartean bizi garenez, beren buruak babestu behar dituzte neskek. Hori bai, «oso kontuz ibili behar dugu mezu horrekin», erantsi du. Maila sozialean egin nahi duen hausnarketa hau da: «Erasoa zergatik da beti neskaren aurkakoa?».\nHoni buruzko guztia: INDARKERIA MATXISTA 2.0


Bainu-gelako koloreak | Consumer\nKomuneko hormetan, komunetan, osagarrietan eta beste xehetasun batzuetan, koloreek aukera ugari dituzte\nKoloreek sentsazioak sortzen dituzte. Tradizioak agintzen duenez, komunean kolore argiak erabiltzen dira, purutasun- eta argitasun-efektuak sortzeko. Hala ere, joera modernoenek adierazten dute tonu biziak eta konbinazio arriskutsuak ere erabil daitezkeela gela horretan. Artikulu honek bainugelan kolore-aniztasuna sartzeko aukerak azaltzen ditu, hormetan, osagarrietan eta bestelako xehetasunetan tonu desberdinekin. Gainera, kolore naturalak kandela, harri, maskor eta landareekin nola integratu azaltzen du.\nBainugelan kolore argiak dira nagusi, batez ere zuriak. Tonalitate horrek sortzen dituen sentsazioengatik gertatzen da hori: batetik, espazioak handitu eta argitasuna ematearena, gela hori ohikoa baita neurri txikiagokoa izatea eta ahalik eta probetxu handiena ateratzea; eta, bestetik, transmititzen duen garbitasuna eta garbitasuna.\nHala ere, joera hori aldatu egin daiteke tonalitate ilunagoak sartuz, bai xehetasun txikietan, bai azalera handiagoetan, hala nola komunetan edo horma osoetan. Eta ez bakarrik estilo modernoko dekorazioa duten bainugeletan, baita modu klasikoan girotutako espazioetan ere.\nKomunari kolorea emateko klasikoen artean gresita dago. Azulejuen edo teselen tamaina txikia da alikatatu berezi honen ezaugarria. Orain dela gutxi arte igerilekuetarako erabiltzen zen batez ere (bat-bateko tenperatura-aldaketen aurrean erresistentzia handia zuelako, ur-lasterra zelako eta bere piezen koloreak konbinatuz marrazkiak egiteko aukera zegoelako), baina bainu-geletara eta sukaldeetara zabaldu zen.\nBainua apaintzeko estilo modernoek kolore ilunak, horma pintatuak eta zurezko gainazalak onartzen dituzte.\nKomunean, gresitea pareta guztiak estaltzeko erabil daiteke, edo soilik zenefak edo bestelako apaingarriak sartzeko. Abantaila handienetako bat konbinazio-aukera da: gainazal monokromatikoak, bi tonalitate nahasi edo gehiago, teselen arteko alternantzia simetrikoak edo irregularrak… Aldaera horiek guztiak diseinatzailearen gustuaren eta egonaldi horretarako erabili nahi den estiloaren araberakoak dira.\nDekorazio-estilo modernoagoei esker, tonalitate ilunagoko beste estaldura edo alikatatu batzuk sar daitezke bainugeletako hormetan. Pintatutako hormak ere asko erabiltzen dira (pinturak hezetasunarekiko erresistentea izan behar du), baita zur gogorrezko gainazalak ere, hala nola haritza, pagoa, teka eta intxaurrondoa.\nKomunek ere koloreak sartzeko aukera ematen dute, eta, horrela, ohiko kolore zuria saihesten da. Hasieran, komunontzi urdinak, bainuontzi horiak edo konketa berdeak ikusmenarentzat harrigarriak izan daitezke, baina horretan datza haien erakargarritasuna. Lehenengo begi-talkaren ondoren, tonu horien intentsitateak kontraste bat sortzen du, gela horretako balio apaingarria handitzeko.\nKoloretako osagarriak eta bestelako xehetasunak\nBainugelako osagarriak eta xehetasunak aukera ona dira koloreak modu errazean sartzeko, ez baitute berritze-lanik edo inbertsio handiagorik eskatzen gela osoaren itxura aldatzeko. Dutxa-gortinatik eta alfonbratik xaboi-ontzietara, hortzetako eskuiletarako ontzietara, eskuoihal-ontzietara eta komuneko paperaren biribilkietarako euskarrietara: komuneko osagarri horiek guztiek hainbat estilo eta tonu-konbinazio onartzen dituzte.\nOro har, okupatzen dituzten espazioak txikiak direnez, osagarrietan askatasun handiagoa dago kolore biziak erabiltzeko, eta horrek agobioa eragingo luke gainazal handiagoetan, hala nola hormetan, lurzoruan edo sabaian. Horrela, kolore biziak aukeratu daitezke, gorria edo horia, tonu horiek menderatzeko. Errautsen edo paretetako beste apaingarri batzuen kolorearekin ere konbina daitezke, hala nola binilozko eranskailuak edo azulejuetan pintatutako marrazkiak.\nKolore naturalak kandela, harri eta landareekin\nBainurako osagarriak bezain iraunkorrak ez diren xehetasunak daude: kandelak, landareak, xaboiak, bolatxoak edo esentzia, harri, ispilu txiki, maskor eta abarrezko beste pieza batzuk. Hau da, erraz erabiltzeko moduko elementu-sorta bat, garai batean garrantzi gutxi zuen baina gaur egun askoz gehiago baloratzen den etxeko espazio batean giro desberdinak sor ditzaketenak.\nKandelak kolore desberdinetakoak izan daitezke, baina efektu oso berezia eragiten dute kolore bereko kandela askok, egonaldiko toki desberdinetan kokatuak. Are gehiago denak piztuta badaude eta sugarrak apar erlaxagarrizko bainurako edo une erromantiko baterako argi bakarra badira.\nItsas harrien eta maskorren tonu uxatuak ere konbinazio politak lortzen ditu bainugelan, batez ere landa edo natur estiloetako egonaldietan. Eta koloreak badituzte, ondo geratzen diren tonuak bila daitezke, ez hormekin eta zoruekin bakarrik, baita ehunekin ere, hala nola toallekin, errezelekin edo oihalezko antolatzaileekin.\nLandareek, bestalde, kolorea ematen diote bainugelari, baina freskotasun eta bizitasun berezia ere bai, edozein gelatan asko eskertzen dena.\nbainu dekorazio gresite-eu koloreak konbinazioak laurden osagarriak Sanitarioak


Berriak Urteko lehen seihilekoan 1.421.399 kilo hondakin berreskuratu dira\n2018/09/13, Osteguna - 11:59\n2018ko lehen seihilekoan 2.270.071,7 kilo hondakin jaso dira guztira Azkoitian. Horietatik 1.421.399,1 kilo berreskuratu dira gaikako bilketaren bidez. Hau da, %62,6. Horrek Azkoitia bide onetik doala erakusten du.\nHelburua, ordea, gaikako bilketako datuak ahalik eta gehien igotzea da. Hori lortzeko, Udalak berriro aterako ditu kaleetara modu bisualean edukiontzi bakoitzera zer zabor mota bota erakusten duten dorreak. “Birziklatu zalantzarik gabe” leloa du kanpainak. Izan ere, kudeatu beharreko hondakin kopuru ikaragarriaren aurrean, ingurumen-inpaktua txikiagotzea herritarren borondate onaren eta inplikazio mailaren esku dago, neurri handi batean.\nKanpainak herritarren konpromisoa eta hondakinen kudeaketa egoki baten inguruko sentsibilizazioa bilatzen ditu, sortzen dugun zabor kopurua murriztearen, berrerabiltzearen eta birziklatzearen garrantziaz ohartaraziz.\nSortzen den hondakin kopuruaren inguruko ideia zehatza egin daiteke datuak biztanleko estrapolatuz. Kasu horretan, sei hilabetetan batez beste biztanle bakoitzak 195 kilo hondakin sortu ditu eta horietatik, 122 kilo lirateke berreskuratu direnak.\nKontutan hartu behar da, ordea, aipatutako zifrek kaleko zein industriaguneetako edukiontzietan jasotako hondakinak hartzen dituztela barne. Izan ere, pasa den uztailera arte industriaguneetan gaikako bilketarako edukiontzia egon bazeuden arren, hondakin askok edukiontzi grisean amaitzen zuen. Lantegian edo fabrikan bertan kartoia bakarrik biltzen zen.\nEsan daiteke, beraz, gaikako bilketa industria eremuetan uztailetik hona bihurtu dela eraginkorra, uztailean hasi baitziren hondakin mota bakoitzaren bilketa pertsonalizatua egiten. Ordutik, fabrika edo lantegi bakoitzak hondakin mota bat ateratzen du bertatik hondakin horri dagokion kamioia pasatzen denean.\nAldaketa honekin orain arteko adierazleak aldatzea aurreikusten da, gaikako bilketa bidez jasotzen den portzentaiak eta kopuruak handituz. Oraindik, ordea, ez dago azken hilabete hauetako daturik.\nKontu gehiago hondakin organikoekin\nUdalak herritarrak zoriondu nahi ditu egunez egun zaborrak dagokion tokira botatzerakoan egiten duten ahaleginarengatik eta bide horretan jarraitzeko eskatzen die. Horrekin batera, kontu handixeagoarekin ibiltzeko ere eskatu du hondakin organikoen kasuan, ez dadin konpostaje prozesua arriskuan jarri.\nOrain arte, ondo egiten ari zen, baina azken asteetan arduragabetasun gehiagorekin jokatu denaren zantzuak antzeman dira eta horrek ahalegin kolektiboa bertan behera botatzen du. Ohiko erroreetako bat da hondakin organikoa dagokion edukiontzi marroira botatzea baina poltsa biodegradagarria erabili beharrean, beste edozein poltsatan botatzea. Jakina denez, Azkoitian doan eskura daitezke poltsa biodegradagarriak ondorengo establezimenduetan: Odazpi kafetegia (Anaitasuna plaza,1), Elurre kafetegia (Julio Urkixo 20), Lujan kioskoa (Kale Nagusia 72) eta Amalur bideoak (Julio Urkixo 13).\nZalantza zortuz gero, ingurumen sailetik aholkatzen da hondakina edukiontzi grisera botatzea, errefuxaren ontzira, hain zuzen.\n“Helburua da –dio Ana Azkoitia zinegotziak- egunetik egunera hobetzen joatea. Asko aurreratu dugu eta orain erronka Azkoitian, eta dugun informazioaren arabera, beste ondoko herrietan eta baita Gipuzkoan ere, biltzen den materia organikoan inpropio (material desegokia) kopurua murriztea da. Ez gaitezen galdu zeren denok gara arduradunak. Erantzunkidetasunik ezean, ezinezkoa da emaitzak mantentzea edo hobetzea. Hobetu ditzakegula erakutsi beharra daukagu eta badut lortuko dugun konfidantza”.\nMankomunitateak ikuskapenak egiten jarraituko du, unean unean dagokion neurriak hartu ahal izateko.\nOndorengo taulan ikus daiteke lehen seihilekoan bildutako hondakin kopurua guztira eta gaika.\nGaikako bilketa bidez jasotako\nhondakin kopurua kilotan\nUrtarrila 401.436 253.102\nOtsaila 350.173 221.549\nMartxoa 357.431 217.224\nApirila 411.019,88 266.286,76\nMaiatza 391.153,82 245.444,39\nEkaina 358.858,15 217.793,02\nGuztira 2.270.071,7 1.421.399,1\n* 1.421.399,1 kilo hondakin berreskuratu dira gaikako bilketa bidez. %62,6.


Cartuja estadioa birtualki betetzeko "Bai edo Bai" ekimena martxan da\nAthleticeko eta Realeko 55.000 zale daude jada Cartuja birtualeko harmailetan\neitb.eus-ek Cartuja estadioa birtualki betetzeko "Bai edo bai" ekimena martxan jarri du, estadioko harmailak Athleticeko eta Realeko koloreekin margotzeko.\nAthletic Club eta Real Sociedad taldeetako 55.000 zalek baino gehiagok hartu dute parte EITBren "Bai edo bai" ekimenean atzotik, Sevillako Cartuja zelaiko harmailak modu birtualean betetzeko asmoz. Izan ere, bi taldeek Kopako finala jokatuko dute larunbat honetan, apirilaren 3an.\nAthletic Club eta Real Sociedad taldeek lehen aldiz jokatuko dute Errege Kopako final bat elkarren kontra. Hala ere, pandemia egoerak bultzatuta, Sevillako Cartuja estadioa hutsik egongo da, eta zaleek ezingo dituzte euren taldeak bertatik bertara animatu.\nHorren aurrean, eitb.eus-ek Cartuja estadioa birtualki betetzeko "Bai edo bai" ekimena abiatu du. Athleticeko eta Realeko jarraitzaileek euren taldearen koloreekin estadioa betetzeko aukera izango dute eitb.eus/eu/baiedobai atarian, euren izena eman eta zein taldetakoak diren adieraziz. Erregistratuko diren jarraitzaile kopuruaren arabera, estadioko harmailak urdinez edo gorriz margotuko ditu ekimen berri honek.\n"Baserria" saioaren final handian estreinatu zen EITBtwitch kanal berria, emaitza bikainekin, gainera. Asteazkenean, "Bidegurutzean" musika saioaren aurkezpena eta larunbatean Errege Kopako finalaren zuzeneko kontakizuna ere bertan jarraitu ahalko dira.


Ofizialtasun sinbolikoa - bizkaie.biz\nEuskerea berbagai IV. urtea // 100. zenbakia\nGaur egun zerbitzu publikoan behar egin gura dauenak, euskerarik jakin barik jai izan beharko leuke lan-alkarrizketatan, eta zer esanik ez oposizinoetan. Halan da be, euskeraz jakiteak edozein egoeratan hizkuntza hori erabili ahal izatea esan gura dau. Neuk 3. hizkuntza eskakizuna edo EGA eskatuko neuke gitxienez. Interpreteen kasuan, ostera, zehaztasun handiagoa behar da oraindino: berbarako, Entzutegi Nazionalerako, interpreteak era guztietako euskerea itzultzeko beharrean topau leike bere burua, akusaduak ez daukalako zertan batuaz egin. Suerta leiteke akusadu, lekuko edo deklarazinoa egiten dauen personearen ahoskerea zarratua izatea, herri zehatzen bateko euskalkian egitea berba ala erregistro, jerga edo gaiaren inguruko hiztegi personalizatua eukitea. Eta interpreteak hizlariaren buruan sartzeko gai izan behar dau; azken batean, deklarazino-egilearen jatorrizko bersinoa izan beharko leuke interpretazinoak.\nBaina zer espero leiteke interpreteak hizkuntza eskakizunen mailea beteten ez dauenean? Egoera hori salatu guran, EIZIEk eta Kontseiluak zezeilaren 11an Madrilgo Entzutegi Nazionalean hasitako “Jarrai-Haika-Segi” Sumarioaren epaiketan interprete batzuakaz jazotako gorabehereak arduratuta jarraitu ostean, gutun bat bialdu eutsien orain aste bi Alfonso Guevara sumarioko epaileari.\nAurrerantzean epaitegiak interprete gaituez horniduteko beharrezko pausoak emon dagiazala eskatu eutsen, “lekuko izan garen egoera lotsagarriak ebitatuz, profesinoaren eta tarteko dan hizkuntzearen, euskerearen kaltegarri”. Halan da be, epaileak ez dau aintzat hartu erakunde biek egindako eskaerea. “Ez dogu ulertzen zergaitik proposatu diran epaitegian behar besteko gaikuntzarik ez daukien personak zerbitzu horreek emoteko”.\nGanera, “interpretazio-zerbitzuak emoteko erabili diran personen jarduera eskasa dala eta, kalte handia egin deutsie hainbeste interprete kualifikaturen irudi profesionalari komunikabideatan zabaldutako barriek; izan be, pentsatuazo leikie ez dagoala persona gaiturik” dinoe erakunde biek, eta esan dagidan kaltetuetakoen artean ni neu agiri nazala.\nAholkuakaz nahiko izango ez balitz legez, Kontseiluak eta EIZIEk lankidetzea eskaini deutsie epaileari, Estaduari interpreteak topetan laguntzeko. Gaiaren arlo politikoan sartu barik, hizkuntza eskubideak bermatzen ez dauzan justiziak ze on ekar leikio euskereari?\nEspainiako Konstituzinoaren hirugarren artikuluak holan dino: “Gaztelania da Espainiako Estaduaren hizkuntza ofiziala. Espainol guztiek jakin behar dabe eta erabilteko eskubidea daukie. Espainiako beste hizkuntzak be ofizialak izango dira eurei jagokezan Erkidego Autonomoetan berauen Estatutoei jagokezan lez.”\nHain zuzen be, hau artikuluau aitatu eban Entzutegi Nazionaleko Guevara jaunak bere instituzinoaren interprete-zerbitzuak eukazan bakotasun eta hutsuneez jaubetuta, euskerarik jakin barik interpreteak baino gehiago ulertzen ebala konturatu zanean.\nNi Itzulpengintzan eta Interpretazinoan Lizentziaduna naz. Lizentzia horren arabera, beharrerako erabili neiken ama hizkuntzea euskerea da. Historian, igaz sortu zan euskera hizkuntza ofizial lez ikusten eban lehenengo itzultzaile eta interprete promozinoa. Edozein kasutan, karrerea sortu baino lehen, ibilbide handi eta luzeko profesional onak eskuragarri izan dauz gure gizarteak.\nAurreko hiru paragrafoen kontzeptu nagusiak bat eginik, hau ondorioau mahai ganeratzen jaku: hizkuntza bardintasuna ez dago bermatuta.\nKasuak antzeko ahaide bat dauka Bilboko Bertendona kalean: bertan, 2. hizkuntza eskakizuna gainditu ez dauen irakasle talde batek beharlekua ez galtzea aldarrikatzen dau, urteak badira be ikasteko tratua onartu zala. Baina hau zer da? Kargu publiko batean gaur egun behar egin gura dauen edonork hizkuntza biak jakin beharko leukez Euskal Herrian: euskerea eta gaztelania. Leitza lako herri euskaldun batean, medikuak euskeraz jakin behar dau ezinbestean. Erderaz baino ezin badeutso berba egin zortzi urteko neskatoari, umeak zelan ulertu behar dau berez euskeraz be ulertzeko gatxa dan zer edo zer?


Gallartak bere VIII. Ibilaldi Zikloturistikoa izango du apirilaren 2an\nALBISTEAK Gallartak bere VIII. Ibilaldi Zikloturistikoa izango du apirilaren 2an\nVIII. Gallarta-Gallarta Ibilaldi Zikloturistikoaren kartela.\nAbanto Zierbena Muskiz Txirrindulari Elkarteak Gallarta-Gallarta VIII. Ibilaldi Zikloturistikoa antolatuko du apirilaren 2an, igandea; aurten ere Petronorren babesaz.\n97 kilometroko martxa goizeko 9:00etan hasiko da Gallartako (Abanto-Zierbena) institututik eta hurrengo ibilbidea jarraituko du: La Arena, Muskiz, Sopuerta, Humaran, Sodupe, Okondo, Menagarai, Artzeniega, Gordexola, Sodupe eta Humaran berriro ere, Galdames, Muskiz eta ondoren Putxetatik pasatuko da, Gallartara bueltatu arte.\nIbilaldian parte hartu ahal izango du 16 urtetik gorako eta Federazio Baimena indarrean duen edozein pertsonak. Lizentzia indarrean ez dutenek eguneko lizentzia hartu dezakete martxan parte ahal izateko. Izen ematea aldez aurretik egin daiteke, martxoaren 29arte, gallartacicloturista.blogspot.com.es webgunean, edo bestela egun horretan bertan, Dolores Ibarruri Institutuan, goizeko 7:30etatik aurrera eta ibilaldia hasi baino 30 minutu lehenagora arte.\nInformazio gehiago izan eta izena eman, hemen.


Txinako Tresna Medikoen Bateria Fabrikatzaileak eta Hornitzaileak - Hi-Chipcom\nHasiera > Produktuak > Gailu Medikoen Bateria > Mediku Tresna Bateria\nShenzhen Hi-Chipcom Electronics Co., Ltd landare medikuen tresna profesionalen bateria fabrikatzaile eta Txinako ibilgailuen bateria hornitzaile profesionalak dira, bateria negozioa zuzendu dutenak 18 urte baino gehiago daramatzate. Hi-Chipcom esportazioetara zuzendutako teknologia handiko enpresa da, eta Li-ioi bateriak ekoizten, ikertzen eta garatzen eta saltzen espezializatuta dago. Oraingoz, ingeniari talde sendoagoa dugu. Taldekide gehienek 5 urte baino gehiagoko esperientzia dute bateriak diseinatzen.\nGure Mediku Tresna Bateriak ODM tamaina onartzen du. Egia esan lodierarik mehena 2mm-ra iritsi daiteke. Bat datorren PCM adimendunek 12 motako babes funtzioak baino gehiago dituzte, bateria eta gailuak oso ondo babesten dituztenak. Gainera, gure Mediku Tresna Bateriak energia dentsitate handiagoa du, tamaina bera edukiera handiagoa eta erresistentzia txikia izan daiteke. Gure baterien zikloaren bizitza 500 aldiz gehiago izan daiteke, hau da, besteek baino askoz ere luzeagoa da. Tamaina formala izan ezik, tamaina biribileko Mediku Tresna Bateria ere sor dezakegu gure bezeroarentzat. 18 urteko historian zehar, jada eredu ugari ditugu hemen. Horrela, ezin duzu tresneriaren kostua bere gain hartu eta gure eredu zerrendan aukeratu.\nEta oraingoz, gure eredu askok aldea ziurtagirietatik igaro dute. Hala nola, Rohs, CE, MSDSï¼ŒUN38.3, CQC, UL, IEC62133, BIS eta beste. Gainera, gure produktu askori buruzko patente ziurtagiria dugu. Gure negozioak dagoeneko Ipar Amerika, Hego Amerika, Europa, Korea, Indiaï¼ŒHegoafrika estali ditu. Mediku Tresna Bateria aplikazioari buruz atzerriko esperientzia aberatsa dugu. Sinetsi oso ondo lagun dezakegula. Aukeratu gu segurtasuna eta kalitatea aukeratzea da.\nBeauty Device 5000mah-ko bateria bizitza luzea eta etengabeko potentzia egonkorra eskaintzen die edertasun tresnei.\nBeauty Device 2500mah-ko bateria bizitza luzea eta etengabeko potentzia egonkorra eskaintzen die edertasun tresnei.\nFabrikazio profesional gisa, Litiozko Bateria Monitorea eskaini nahi dizugu. Eta saldu osteko zerbitzurik onena eta garaiz entregatzea eskainiko dizugu.\nLasai egon zaitezke esfigmomanometroaren bateria gure fabrikatik erostean eta salmenta osteko zerbitzurik onena eta garaiz entregatuko dizugu.\nErosi Mediku Tresna Bateria Hi-Chipcom izeneko gure fabrikatik. Txinako Mediku Tresna Bateria fabrikatzaile eta hornitzaile nagusietako bat da. Horrez gain, pertsonalizatutako zerbitzua ere eskaintzen dugu. Esportazioetara zuzendutako teknologia handiko enpresa gara. Produktu guztiek RoHS, UL eta CE esportazio ziurtagiriak gainditu dituzte, eta beren gaitasun integrala etxeko maila aurreratuan dago. Ongi etorri etxeko eta kanpoko lagunak eta bezeroak gure lantegia bisitatzera eta gure produktuak erostera, espero dugu irabazi bikoitza lortzea.


1. 1900-1939 lapurtera-nafarrera poesia s. erramouspe 0002\nAldiz chaharra zuhurki dago herioari begira,\nUrthe berriko ichtant guziek hurbiltzen dute hobira,\nOdola zaiko zainetan hoztu, haren indarrak juan dira,\nZuhaitz idorra ez da ostatzen jinik ere primadera!.\n2. 1900-1939 lapurtera-nafarrera literatur prosa je ber 0425\nUrthe idorrak erori zaizkigu bizkarrerat: egiteko hanitz, irabaziak chuhur, gogoa lanak atsegetua.\n3. 1900-1939 lapurtera-nafarrera literatur prosa je ber 0427\n4. 1900-1939 lapurtera-nafarrera literatur prosa barb sup 0003\nOrhoitzen da, phedeiku lazgarria bururatu zenean, Jaun Errientak, aintzineko igandean, ithoka, bi jauziz, bi ahapaldiz eman zuela Credo guzia, bururen buru, zintzur idor idor batean.\n5. 1900-1939 lapurtera-nafarrera literatur prosa lf 0094\n6. 1900-1939 lapurtera-nafarrera saiakera-liburuak p. etcheverry 0106\nUntzi aldatzeak segi denbora idor eta garbiarekin; norteko haizearekin.\nChitak atchik lekhu idorrian, argian eta airatuan.\nArtho lasto horiek bildu eta, osto batez estekaturik ahurtaraka, sartzen dazkote chutik dagon ondoari gain behera, idor diten han; eta idortzen ez bazauzkitzu ez dukezu gauza handirik galdu: ezen jan ahula da hura aberearentzat.\n9. 1900-1939 sailkatu gabeak hilabetekari, noizbehinkariak,..... fedhurtek 1920 00120\nHerritar bakhar bat, Xavier, gizon idor eta atzarri bat, ez zen bilkhuretan aurkhitzen.\n10. 1940-1968 gipuzkera poesia or 0004\n11. 1940-1968 gipuzkera saiakera-artikuluak vill 0051\nMateria uts, idor eta illunaren zabala.\n12. 1940-1968 lapurtera-nafarrera poesia m. erdozainzi 0018\nBiloa xuritua matelak ximel\nEriak iddor, zainak esku gainean ageri...\n13. 1940-1968 lapurtera-nafarrera poesia ir eg 1956 0003\nIauna, zuk alor au iorra, garbi, txukun,\ngaurgero dakardan uzta ugaria\nta zure sabaira gero bil nazazun.\n14. 1940-1968 lapurtera-nafarrera poesia gh 1967 0351\nHerrietan, gizon koxkor,\nNagusi, mutil, Erretor,\nEskutan pilota gogor,\nPasoak dutenak idor,\nBegi zorrotz, beti pixkor,\nEta irriz edo mokor,\nBainan ez emaiten amor...\nHola gaztia, jo-zak hor!.\n15. 1940-1968 lapurtera-nafarrera literatur prosa m. lekuona 0314\nBuruzagien inguruan direnak, eta bereziki gazteak, izan ditela on eta zerbitzu-egile, jostakin eta ez harrapailu; ezti eta humil, ez idor eta borthitz.\nMenditar boza: idorra, ortziaren ikararekin.\n17. 1940-1968 lapurtera-nafarrera saiakera-artikuluak p. xarritton 0011\n18. 1940-1968 lapurtera-nafarrera saiakera-liburuak je axular 0008\nLumazko lan idor, neke buruzkoetan gutik erakutsi ukan dute haren jakitatea.\n19. 1940-1968 sailkatu gabeak astekari eta hamaboskariak herr 1944 00001\nMgr Théas, Montaubon-ekoak hiru ilabethe eman ditu presondegian, letra bat ederra bainan eder bezain idorra aleman aintzindari bati igorririk, heien salbakerien kontra. Alemanak joan direlarik, Frantzian utzi behartu zaiote bertze sei ehun presonerekin. De Gaulle jeneralak aireko bat eman dio etcherat itzultzeko. Ezin ditake erran zer ongi ethorria egin dioten fededunek eta fedegabek ere!\n20. 1940-1968 sailkatu gabeak astekari eta hamaboskariak herr 1946 00001\nHerri batian baziren bi kunkur, bat biziki gichakoa eta pehestia, bertzia aldiz arrunt gaichtoa eta bihotz idorrekoa: bertzen zorigaitzez atsegin hartzen zuen.\n22. 1940-1968 sailkatu gabeak astekari eta hamaboskariak soeg 00001\nDenetan bezala, diru kraskatzeak lehen urhatsa garratz. Bertzeak ez aski idor ere...\nBaziren Aziatik, Afrikatik jinak, eta zonbaitek bazakiten gosearen berri, eskualde idor, agorretarik heldu baitziren.\n25. 1940-1968 sailkatu gabeak astekari eta hamaboskariak herr 1962 00001\n26. 1940-1968 sailkatu gabeak astekari eta hamaboskariak herr 1962 00001\n4) Gidari, chenda erakasle dateke artzagna eta ez meste d'ahas idor bat, akhulia bethi bandan.\n27. 1969-1990 euskara batua ikasliburuak saioka/6 0127\nUgazama bat ekarri zion gero aitak etxera; beretzat maitasunik gabeko bihotz idor bat.\n28. 1969-1990 euskara batua literatur prosa j.a. agirre 0300\nSemerik ez zuten, Isabel idor bait zen eta biak urteetan oso sartuak.\n29. 1969-1990 euskara batua literatur prosa j.m. mendizabal 0099\n- Joño! Oraintxe gure ganbaran belar idorrarena baino Brasileñaren usai handiagoa zegok... Badik hustu premia ederra!.\n30. 1969-1990 euskara batua literatur prosa p. lizarralde 0019\nLeku idor batean egoteak poz hutsal bat sentiarazi zion.\n31. 1969-1990 euskara batua saiakera-artikuluak f.m. ugarte 0142\n6.18 Urdunaren elikatze naturala, adibidez, mm.ak / urteko (eskualde idorretako mapetan dato honekin batera jarri daiteke: elikatze gutxirekin edo elikadura gabe, dato hauek urdun bakoitza kontuan harturik).\n32. 1969-1990 euskara batua saiakera-artikuluak m. etxaide 0294\nEpigeoak, izenak dioen bezala (epi: gain, geo: lur) lur-azalean pilatzen diren material organikoetan bizi dira, hots, enbor idorretan, azienden gorotzetan, horbelean, etab.\n33. 1969-1990 euskara batua saiakera-liburuak p. xarritton 0437\n* Lege zorrotzak eta eskola idorrak amesten ditu hemen gure gizonak: Espartako * komunismoaren ereduak dituela gogoan nabari da.\n34. 1969-1990 euskara batua saiakera-liburuak xarb 0085\nGainera ez zen apez idor eta gogor haietarik, orduko apez janzenista asko bezala.\n35. 1969-1990 euskara batua saiakera-liburuak txill 0105\n36. 1969-1990 euskara batua saiakera-liburuak txill 0076\nBaina ba liteke ere aidea eta lurra idorregi egotea.\n37. 1969-1990 euskara batua saiakera-liburuak x. kintana 0077\nLeku harritsu, hareatsu eta idorretan hazten dira, sastraka artean.\n38. 1969-1990 euskara batua saiakera-liburuak j. butron 0061\nErrepide transamazonikoaren eraikuntzak ere zona horretako oreka ekologikoaren aldaketa handia ekarri du, hurbileko eremuak zuhaitzez gabetzea posible eginez eta berezko erosio agenteak zorua suntsitzea, berreskuraezina horrela, itzelezko eremu idorrak utziz.\n39. 1969-1990 euskara batua saiakera-liburuak i. aldabe 0010\nHeze-idor trantsiziozko klima erakusten du, erauntsi erregular eta ugarirekin, udaparteko minimoa edukiz.\n40. 1969-1990 gipuzkera haur-/gazte-literatura m. ariztia 0028\n41. 1969-1990 lapurtera-nafarrera literatur prosa otoizlari 1985 0025\nNahi luke nigar egin; bainan nigarren xukatzeko nihor ez izanez, begiak idor dago.\n42. 1969-1990 lapurtera-nafarrera literatur prosa etxamendi 0033\nOstatu aintzineko egongietan mutiko bilo-luze zikin batzu, begiak berinak bezain idor eta zorrotz, hitz bat etzutela ateratzen: filper-jokoan ari ziren kopetak beltzurian, eta soñu-untzi batetarik karrankaz ari Yé-yé bat.\n43. 1969-1990 lapurtera-nafarrera saiakera-liburuak lf 0006\nPierre-k bere kantuetan bere aitetamak zikintzen ditu egin-ahala: aita auzilari zikoitz bihotz gabetzat dauka, herrak derabilana; amaz dio itsuski: amak idor bihotza bai eta thitia.\n44. 1969-1990 sailkatu gabeak astekari eta hamaboskariak p. zabala 0002\nIgoaleko loa Alde ederreko loa, askoz ere lo hobea izaten zen artzantzan ibili nintzeneko txabolako kamaña iharreko Idorra, lehorra lo freskoa! Hura bai ondo deskantsatzea! Motellak Mutilak, orduan goizean goiz airoso Arin, argi, erne jeikitzen ginen!.\n45. 1969-1990 sailkatu gabeak astekari eta hamaboskariak herr 1973 0001\nTelebixtak ala kasetek aski erakutsi dute bere ofizio idorrean, zeren Mireille Ñegre Pariseko Opera dantza-sala haundienean lehen atera zen hogei ta bi urtetan.\n46. 1969-1990 sailkatu gabeak astekari eta hamaboskariak b. kapanaga 0001\nGarbi idorrarekin edo mordoillo ziriñarekin maitemindurik dauden bik, batak bestearena itzulieta ikusten dute.\n47. 1991> euskara batua ikasliburuak inguruaren ezaguera/5 00034\nPagoaren fruitua pagatxa da. Pagatxa fruitu idorra da, kolore marroikoa.\n48. 1991> euskara batua ikasliburuak inguruaren ezaguera/5 00034\nPagoa; Belarra, zuhaixka ala zuhaitza; Enborraren ezaugarriak; Hostoen kolorea; Hostoen itxura; Fruituaren izena; Fruitu idorra ala mamitsua; Pagoaren beharrizanak; Pagoaren erabilera\n49. 1991> euskara batua ikasliburuak ingurua/4 0077\n50. 1991> euskara batua ikasliburuak irudi-hiztegia 0092\nalmendra: fruitu idor eta luzetxo hau oskol gogor baten barruan hazten da. (44. or.)\n51. 1991> euskara batua ikasliburuak irudi-hiztegia 0132\npistatxoa: fruitu idorra da eta azal gogor batez inguratuta dago.\n52. 1991> euskara batua haur-/gazte-literatura a. epaltza 00071\nBoz idor horren jabeak nire gogoa haztatu zuen, nonbait.\n53. 1991> euskara batua haur-/gazte-literatura o. larrañaga 0090\nOraino ez dut ulertzen nola urteen joan-etorrian hainbeste negar-anpulu xurgatutako lurra izan zitekeen hain idorra.\n54. 1991> euskara batua haur-/gazte-literatura a. kazabon 0050\nArdiak isilerazi nituen pixkat gobernatuz, eta arkume-larruak zabaltzen aritu nintzen, behar bezala xuka zitezen, horiekin sos batzuk bada ere hartu ahal izateko uda parteko egun idorretan.\n55. 1991> euskara batua liturgia ibe2 00050\n43 Izpiritu gaixtoa, norbaitenganik atera denean, leku idorretan ibiltzen da pausu bila; bainan, aurkitzen ez duelarik, 44 erraiten du: Atera naizen neure etxerat itzuliko naiz.\n56. 1991> euskara batua poesia a. arkotxa 0030\n57. 1991> euskara batua literatur prosa j. gaztelumendi 00054\nCadizko lurretan espetxea idor dago abuztuan.\n58. 1991> euskara batua literatur prosa j. muñoz 0323\n59. 1991> euskara batua literatur prosa m. garmendia 0134\nIdor, isil eta jeloskor bilakatua zen ama.\n60. 1991> euskara batua literatur prosa i. tapia 0068\nEta azkenerako, bakarrizketa antzu eta setatia, horma batekin egindako elkarrizketa idor hura baino egokiagoa iruditzen zitzaigun telegramaren bidezko mezu arrunta.\n61. 1991> euskara batua saiakera-liburuak amonaren botika 00067\n62. 1991> euskara batua saiakera-artikuluak j. gabilondo 0042\nT.S. Elioten Eremu idorra, Pounden lehen Kantuak edo Joycen beraren Ulises tradizioaren mailegaketa ezhistoriko honen eredu on dira.\n63. 1991> euskara batua saiakera-liburuak nekhizt 0024\nEuskalkietan errotutako banaketa hirukoitz sakonago batzuk ere onartu dira: babarrun / indaba / ilar: guraize / aiztur / artazi; bazka ondu / bazka idor / bazka lehor.\n64. 1991> euskara batua saiakera-liburuak j. etxarri 0012\nNew York zeluloideak agertzen duen modukoa da: gogor eta eztia, eskuzabal eta idorra, sentibera eta basatia.\n65. 1991> euskara batua saiakera-liburuak lure/3 0011\nKlima ere bi lurralde horien araberakoa da, beroa eta idorra ordokian (18ampdeg; C bataz beste urtean; 600 mm-ko euriak) eta epel hezeagoa mendialdean (11ampdeg; C bataz beste urtean; 1.000 mm-ko euria).\n66. 1991> lapurtera-nafarrera antzerkia iratz 0211\nKAXKOPEL: Eta zu idorra;\n67. 1991> lapurtera-nafarrera antzerkia iratz 0211\nEz nintake hain idorra, hiru sorgin horiek kanpoan atxikitzen bazinitu eta etxeko hameka mutilak nere zerbitzuko...\n68. 1991> lapurtera-nafarrera saiakera-liburuak j. irigaray 0115\n70. 1991> sailkatu gabeak astekari eta hamaboskariak enbata 1998 00002\nUsna haundiko gizona. Euskal liburugintzaren alor idorrean zuk ideki duzu ildo paregabea, euskalzale eta idazle batzuen inguruan, euskal liburugintza jesusean zagolarik oraino.\n71. 1991> zuberera poesia casve bortûzale 0049\nHorra, motoka, barantola bere lili gorrail ttipieki.\nBeti maite dû, adarxkot bat moztûz,\neta horren ûrrinonaren ûsnetzea.\nNoizean behin biltzen dû ere;\nnûtenatûrik marranta idorra eztitzen beitû.\nZaingozoak ere hedatzen dûtû bere zanko xehe ozkedûnak.\nHorik alatzen dûtûen ardien ezneareki egin gaznak\ngozo haûtû bat badû.


GETAIKO INDARKERIA SEXISTAREN AURREAN ZER? - Artzape\nEskualdean, kaleetan zein etxeetan erasoak bata bestearen atzetik izan dira. Getaian iaz izandako eraso bortitz baten berri ere izan dugu: iazko udan emakume bat jazarria, bahitua, kolpatua eta bortxatua izan zen. Epaiketa martxan da eta fiskaltzak, akusazioak bezala, zigor-eskaera handiak egin ditu. Gure buruari galdetzen diogu emakumea nola ote dagoen horrelako zerbait pairatu eta gero; zein laguntza eta erreparazio jaso dituen. Ez dakigu nor zaren eta ezin lagundu, baina gure elkartasun guztia adierazi nahi dizugu. Erakundeei eskatzen diegu zor zaizun laguntza emateko, dena gutxi izango delako. Tamalez ez da eraso bakarra izan.\nSegurtasun saileko datuen arabera, 2019tik 2021eko irailera arte 8 salaketa jarri dira indarkeria sexistagatik Getaian. Ez dakigu salaketa horiek jarri dituztenek seme-alabarik duten, datu horietan haurrak ez direlako sartzen. Baldin badituzte, haiek ere biktima zuzenak lirateke, beraz, kopurua handiago izango da, kontuan izanda oraindik salaketarik jarri ez duten emakumeak ere izango direla gurean.\nMuturreko indarkeria gaitzestea erraza da, ulergaitza eta salagarria egiten zaigulako. Guregandik oooso urruneko zerbait balitz bezala, guri ez dagokiguna, besteek egiten dutena, besteei eragiten diena. Guri ez, nei? Nola ba!!! Lehen igual; gure amonek-eta kontatzen omen dituzte istorioak, baina guri? Nire alabari, nire kuadrillakoari? Bai zea! Ba edonori gerta dakioke, eta gertatu arte ez zarela jabetzen ulertu behar dugu. Ezin dugu jakin hurrengoa noiz izango den, non, nor. Loteria makabro honetan emakume denok gaude bonboan sartuta, zuk uste ala ez.\nPresazkoa da ekintzetatik praktikara salto egitea, indarkeria sexista sostengatzen duten genero-sistema eta botere-harremanak deuseztatzeko. Indarkeria hau ez da fenomeno isolatu bat, bizi garen jendartearen antolaketa sakonki sexistaren emaitza baizik. Esparru guztietan eragin behar da berdintasunaren alde, bestela indarkeria-kasuei aurre egiten jarraitu beharko dugu. Noizbait, Azaroaren 25a, emakumeen aurkako indarkeria desagerrarazteko nazioarteko aldarrikapen-egun honen premiarik ez izatea amesten dugu.\nHorregatik Mariñaketik zenbait proposamen egin ditugu, berdintasunaren alde egin daitekeena irudikatzeko.\nEgunotan plazaratu da musika-eskolari egin geniona. Musika-eskolari herrikoa eta gainera musikari ospetsua izan zen Pepita Enbilen izena jartzea proposatu genuen hainbat arrazoirengatik: herriko musikari baten figura berreskuratu eta omenaldia egiteko; bere ibilbidea eta figura ezagutzera emateko, emakumezko erreferenteak behar ditugulako, sexu genero rol eraldatzaileak sustatu behar direlako; kultur imaginario kolektiboan emakumeei dagokien lekua eman beharrean gaudelako; herriko kultura-eragileen lana goraipatzeko, heziketarako eredu apartak direlako. Eskolaren izena aldatzeaz gain, beste hainbat jarduera proposatu genituen ekimen hau indartzeko. Eskerrik asko Musika Eskolako kide guztiei!\nAurretik, 2018ko eta 2019ko Salbadoretan erasoen prebentziorako kanpaina landu genuen festa-batzordearekin. Txosna-batzordeko egitarauan, eta oro har, festetan emakumeen presentzia sustatzeko lanketa ere egin genuen. Udalari ere hainbat proposamen helarazi dizkiogu azken urteetan.\nIndarkeria sexistekin noizbait amaituko badugu, denon erantzukizuna da gure aletxoa jartzea, nork bere esparrutik. Dei egiten dizuegu, denoi, bakoitzak bere esparruan, arazo hau lehentasunen artean jar dezazuen eta berdintasunaren aldeko ekimenak martxan jar ditzazuen: erakundeek, elkarteek, hezkuntza-sistemak, gurasoek umeen heziketan, norberak bere harremanetan, gizonek maskulinitatea deseraikitzen, emakumeek ahalduntzen. Denok dugu zeregina, ardura eta gaitasuna gizarte sexista eraldatu eta parekideago egiteko.\nHik, zer egingo dunk?


Azala | Iritzia | Berria\nAzal kolorea zein, onenek ere arazoak izan ditzakete. Kirolean sumatzen da hori. Paperak heldu ez zirelako geratu zen Keylor Navas atezain Costa Ricakoa Real Madrilen. Kluba prest zegoen saltzeko eta berak ez zuen burumakur alde egitea beste irtenbiderik. Paperak ez ziren garaiz iritsi, ordea, eta geratu egin zen. Paperik ezak «salbatutako» lehen etorkina izango da... Orduz geroztik hiru Txapeldunen Liga irabazi ditu Madrilgo taldearekin, eta askotan nabarmendu da bere lanean.\nUrtero, ordea, klubak ateak zabaldu izan dizkio joan dadin. Uste dut onespen falta horretan baduela zerikusia azal koloreak. Eta baita izaerak ere. Ez du bere burua beste futbolari askok adina erakusten; ez du orrazkera bitxirik probatzen hilero; ez du festarik antolatzen; fedea, familia, lana, besteri on egitea eta horrelako kontzeptuak aipatzen ditu kameren aurrean. Ez da mediatikoa. Ez da guztiz zuria ere.\nPoztu egin nau Egan Bernal kolonbiarraren garaipenak. Duela lau-bost egun, Ineos enpresa petrokimiko britaniarrak Geraint Thomas herrikidearen alde egingo zuela pentsatzen nuen. Ama lorezaina du Bernalek. Eta ez dugu inoiz jakingo luizi batek lotu zizkien eskuak bestelako asmoak zituzten handiki batzuei. Lurrak goxo hartzen gaitu, goxo hartzen badugu...


Gobernuak onartu du lau egun behar izan zituela pestizida debekatu baten berri emateko komunitateei. | Consumer\nGobernuak onartu du lau egun behar izan zituela pestizida debekatu baten berri emateko komunitateei.\nMaiatzean, nitrofen izeneko substantzia bat zuten pentsuek kutsatzeko arriskua zegoela ohartarazi zuen Alemaniak\nNitrofenen ustez, Nitrofen izeneko pestizida galarazitako pestizida baten osasun-alertaren berri eman zien Gobernuak autonomia-erkidegoei, Alemaniako agintariek jakinarazi eta lau egunera.\nHala, bada, Eusko Jaurlaritzaren erantzun idatzi bat jaso du, CiU Jordi Martí-ko diputatuak hala eskatuta, substantzia debekatuekin poluitutako pentsu ekologikoa eskandalua dela eta hartutako neurriei buruz.\nGobernuak azaldu du Europako Batzordeak ohartarazi zuela Nitrofenek kutsatzeko arriskuaz ohartarazi zuela maiatzaren 29an Alemanian, nahiz eta Alemaniako departamenduaren abisuak bi egun lehenago ohartarazi zuen, eta maiatzaren 31 arte ez zitzaiola jakinarazi autonomiei.\nGehitu du kutsatutako partida-kopurua zortzi izan zela; horietatik sei Herbeheretara iritsi ziren, bat Austriara eta bestea Danimarkara. Lote poluituak produktu ekologiko gisa merkaturatzen diren ahateak eta oiloak elikatzeko erabili ziren.\nEra berean, adierazi du alarma horretan esku hartu duten agintariak autonomia-erkidegoak, mugako ikuskapen-postuak eta Osasun eta Kontsumo Ministerioa izan zirela; eta argitu du autonomia-erkidegoak direla alerta horren eraginpean dauden elikagaiak eta pentsuak “in situ” egiaztatu behar dituztenak.\nEgiaztatzen bada, gobernu autonomikoak arduratuko lirateke kautelazko laginak hartzeko eta ibilgetzeko beharrezko neurriak hartzeaz, elikadura-katera ez pasatzeko. Era berean, Estatuko Administrazio Orokorreko organo eskudunei horren inguruan hartutako ekintzen berri eman beharko litzaieke.\narrisku kutsadura piensos-eu


Txinako Mold Mdf Komuneko eserlekuak fabrikatzaileak eta hornitzaileak - Fine Era\nHasiera > Produktuak > MDF komuneko eserlekua > Moldea Mdf komuneko eserlekua\nSuzhou Fine Era Txinako Mold Mdf Komuneko Eserlekuaren fabrikatzaile nagusietako bat da. Ehun urteko enpresa-marka bat eraikitzeko helburua dugu. Azken bi hamarkadetan, goi-mailako hamar milioi komuneko eserlekuak mundu osora esportatu ditu Suzhou Fine Era-k.\n1. Moldearen Mdf komuneko eserlekuaren moda eta kalitate handikoa\nMold Mdf Komuneko eserlekuak MDF material sendo eta haustura erresistentearekin egindako diseinu egonkorra duen komun estandarentzako iraupen luzea bermatzen du. Sormen-eredu desberdinak oso egokiak dira bainugela edo gonbidatuentzako komuna zure nahien arabera egokitzeko, diseinu pertsonalizatu bat egiteko.\n2. Moldearen Mdf komuneko eserlekuaren produktuaren parametroa (zehaztapena).\nproduktuaren izena Moldea Mdf komuneko eserlekua\n3. Mold Mdf komuneko eserlekuaren xehetasuna\nGure kalitate handiko Mold Mdf komuneko eserlekuak pulpa finko egur bigunez eginak dira, eta ondoren prentsatu egiten dena (MDF).â€¯Materiala larruazala errespetatzen du, erosotasun aparta eta akabera bereziki fina eskaintzen du.\nGure Mold Mdf komuneko eserlekuak tamaina estandarrean daude, bisagra erregulagarriekin, ia komertzio-ontzi guztietan (horman edo idulkian) egokitzeko. Instalazio bizkorra eta erraza bermatuta dago barnean dagoen finkatzeko multzoari esker.\nHot Tags: Mold Mdf komuneko eserlekua, Txina, berriena, moda, fabrika, fabrikatzaileak, hornitzaileak, prezioa, prezioen zerrenda, CE, doako lagina, markak, Txinan egina


Aitak perretxiko asko ekartzen zituen - Ahotsak.eus\nAitak perretxiko asko ekartzen zituen
Perretxiko asko ekartzen zituen aitak baina amak, haiek frijitzen olio asko gastatzen zela eta, ez zituen oso gustuko. Medikuarentzat apartatzen zituen onenak eta, geratzen zirenak lagunartera eramaten zituen aitak. Elgoibarrera joaten zen perretxikoetara, Madarixa aldera. Kamamila batzeko Izarraitzera joaten zirenean goizeko 3:00-tan irteten zirela kontatzen du.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AB-201-003 kodeko bideoa nahi duzula aipatzea: ahotsak@ahotsak.eus\nAita perretxikoak hazten\nMendira lagun-artean; perretxikotara\nPerretxiko kontuak: kuletroak eta urretxak\n'Esnegorriak', besterik ez denean


“Gaur nire txanda dun” ekimeneko udako azken emakumeen bizikleta-ibilaldia - Hasiera - opepro01i1\n“Gaur nire txanda dun” ekimeneko udako azken emakumeen bizikleta-ibilaldia - Hasiera\n“Gaur nire txanda dun” ekimeneko udako azken emakumeen bizikleta-ibilaldia\nAste honetan bukaera emango zaie uda honetan emakumeentzako bizikleta-ibilaldiei Gipuzkoako bide berdeetatik, Kalapie Elkarteak, Bizikume-Mujeres en Bici taldeak eta Gipuzkoako Foru Aldundiko Mugikortasuneko eta Lurrraldearen Antolaketako Departamentutik antolatu ditugunak “Gaur Nire Txanda” izeneko ekimenaren barruan.\nIgande honetan irailaren 16an, Arditurriko bide berdetik ibiliko gara, Errenteriatik 09:00etan ateraz. Bizikleta-ibilaldian bukatu ondoren izango dugun bazkaria dago sartuta barne sartuta.\nDohainik bada ere, beharrezkoa da aurretik posta elektronikoaren bidez izena ematea: GaurNireTxanda@gmail.com\nAnimatu eta etorri! Era berean, iazko 200EmakumeBizian ekimena gogoratzeko, emakume talde batek herri-arteko bizikleta-ibilbidea egingo du larunbatean irailaren 15ean, Donostiatik 17:00etan ateraz, eta Lasarte, Zubieta eta Usurbildik pasatuz. Honetan ere izena emateko aukera badago mezu bat helbide elektroniko berera bidaliz.


PCB fabrikazio muntaia - SHENZHEN KAISHENG PCB CO., LTD\nHitz gakoa: PCB fabrikazioa, PCB muntatzeko eskakizunak, Giltza eskuan PCB muntaia\nPCB muntaia, PCB fabrikazioa, bidalketa muntaia edo giltza eskura materiala eskuratzeko muntaketa behar dituzun, PCBFuture-k zure proiektu osoa modu eraginkorrean kudeatzeko beharrezkoa dena dauka. 15 urte baino gehiagoko esperientzia PCB zerbitzuetan, jakin genuen muntaketa arrazoizko kostua, kalitate handiko zerbitzua, garaiz entregatzea eta komunikazio onak direla gure bezeroak pozik egoteko gakoak eta horrela lortu genuen arrakasta gure negozioa.\nEkipoetan inbertsio handia egin behar da osagai elektronikoak profesionalki jarri eta soldatu ahal izateko zure zirkuitu inprimatuetako plaketan, hala nola, txantiloiak inprimatzeko inprimagailu automatikoak, hautatzeko eta jartzeko makinak, errefluitzeko labeak, Ikuskapen optiko automatikoa (AOI) makinak, X izpien makinak, soldatzeko makina selektiboak, mikroskopioak eta soldatzeko estazioak.\nZure denbora eta kalitate eskakizunak betetzeko konpromisoa dugulako, etengabe inbertitzen ari gara SMT eta zulo pasabideetako ekipoetan.\nZergatik aukeratu gaituzu PCB fabrikazioa eta muntaia:\n1. Ingeniari, programatzaile, SMT operadore, soldadura teknikari eta QC ikuskatzaile talde bikaina.\n2. Instalazio puntakoena, azken SMT eta zulo zeharkako ekipamenduak dituena, PCB muntaia eskakizun guztiak betetzeko baliabide onenak ditugula.\n3. Zure proiektuetarako zirkuitu inprimatu onenak emango dituzten giltza eskura duen PCB zerbitzua eman dezakegu.\n4. Lineako eskaerak eta lineako sistema modernoa.\n5. Iraupen azkarreko ibilbide txiki eta ertainetan espezializatuta gaude.\n6. kalitate handiko produktuak eta zerbitzuak eskaintzea garaiz entregatuta prezio oso lehiakorretan.\n7. Gure PCB guztiek UL eta ISO ziurtagiriak dituzte.\n8. Gure zehaztapen estandarreko PCB guztiak IPC-A-6011/6012 azken berrikuspenerako 2. klaseko eraiki dira, IPC-A-600 2. klaseko 2. berrikuspenean oinarritutako ikuskapenarekin, bezeroak zehaztutako eskakizunez gain.\n9. Zirkuitu Inprimatuen Espezifikazio Estandar guztiak elektrizoki probatuta daude.\nZerbitzua eman dezakegu:\nFR4 taula bakarrak\nAlde biko FR4 oholak\nGoi teknologiako itsuak eta taulen bidez lurperatuta\nGeruza anitzeko taulak\nGeruza anitzeko HDI PCBa\nPCBFuture-k ingeniari zerbitzuaren laguntza du. PCB gisa eta PCB muntaiaren fabrikatzaileaezin da aurrera ingeniari laguntzarik gabe. Gure ingeniari taldea esperientziako ingeniari ugarik osatzen dute. Produkzioari laguntzeko esperientzia duten ia produktu ezagun guztiak. Ekoizpen esperientzia izan ezik, alderantzizko ingeniaritza beren zerbitzuaren barruan dago. Ingeniaria PCBaren muntaketarako laguntza sendoa ematen dute beti.\nPCB fabrikazio eta muntaketa fidagarria.2000 enpresa baino gehiago lankidetzan aritu dira gurekin fidagarriak garela uste dutelako. Orain, asko pozik dauden bezeroen erreferentzia gisa datoz. Azken teknologiaren ondorioz, posible da zure proiektuak modu eraginkorrean eta etorkizunean bermatzea prozesatzea eta gauzatzea. Bezeroaren kezka da beti ardatza!


Hitz adina mintzon, Tamazightera - Oihaneder Euskararen Etxea\nHasiera » Albisteak » Hitz adina mintzon, Tamazightera\nHitz adina mintzon, Tamazightera\n2016-02-12 / oihaneder\nHitz adina mintzo hizkuntza gutxituak ezagutzeko zikloak oraingoan Tamazightera hurbilduko digu. Otsailaren 17an El Kaissa Ould Braham idazle eta itzultzaileak hizkuntza aurkeztuko du. Saioa gazteleraz izango da. Otsailaren 18an Arrhash (Pozoia) dokumentala eskaini eta Tarik el Idrissi zuzendariarekin solasaldia egingo da. Bi ekitaldiak arratsaldeko 19:00etan izango dira.\nTamazightera herri amazightaren hizkuntza da, bereber bezala ezagunagoak. Afrika ipar-mendebaldeko herri honek hainbat hizkuntza ditu eta tamazightera da horietako bat. 3.600.000 hiztun inguru ditu.\nEl Kaissa Ould Braham idazle eta itzultzaileak emango digu hizkuntzaren berri. El Kaissa Kabiliako (Aljeria) filologoa da, bere hasierako formakuntza ingeles eta amazigh filologia izanik. Bere jaioterrian irakasle lanetan ibili zen baita “Izuran” egunkarian kazetari lanetan ere. Parisen ikasketa amazightean trebatu zen. Gaur egun Katalunian bizi da. Bertan haur amazightek hizkuntza ikasteko programa bat sortu eta koordinatu du. Horrez gain, ACNUR-eko bi egitasmotan murgilduta dago, errefuxiatuen eta behartutako immigrazioaren ingurukoak, hain zuzen ere. Joseba Sarrionaindiaren Moroak gara behelaino artean? lana katalanera itzultzen ere lagundu zuen.\nJavier Radak eta Tarik el Idrissi-k zuzendutako Arrhash (Pozoia) dokumentala zio bat da, partekatutako amets bat, ahanzturan eroritako gertaera bat kontatzeko beharra. 1923 eta 1927 urteen artean espainiar ejerzitoak Rif-eko gerran mostaza-gasez bonbardatu zuen gizarte zibila. Espainia triskantza-metodo hauek erabiltzen lehengoetarikoa izan zen. Haatik, bere hilketak ahanztura egoki batean geratzea lortu zuen. Ia mende bat beranduago, Madrilen bizi den Rif-eko gazte batek gerra horretako azken lekukoen memoria gordetzeko erlojuaren kontrako lasterketari ekiten dio. Gobernu espainiarrak inoiz ez ditu hilketa horiek aitortu, eta biktimak, oso nagusi jada, euren lekukotza hilobira eramateko zorian daude.\nProiekzioarekin batera zuzendarietako batekin, Tarik el Idrissirekin, Skype bitartez solasaldia egingo da. Dokumentalaren inguruan aritzeaz gain, Amazigh herriaren eta hizkuntzaren egoeraz hitz egingo digu.\nMartxoan gaskoiera izango da Hitz adina mintzoko hizkuntza protagonista eta apirilean kurduera landuko da. Zikloan orain arte landutako edukiak zikloaren blogean daude jasota.


Indonesiako lurrikara eta tsunamiaren hildako kopurua 2018ko urriak 1\nLurrikarek eta tsunamiak 1.200 hildako baino gehiago utzi dituzte Indonesian\nDesagertu ugari daude, horien artean 61 atzerritar, eta 540 zauritu larri dira. Biktimen zati bat hobi komun batean lurperatzeko asmoa dute agintariek, gaixotasunak saihesteko.\nIndonesiak laguntza eskatu dio nazioarteari lurrikarari eta tsunamiari aurre egiteko\nDagoeneko 832 pertsona hil dira Indonesian, lurrikararen eta tsunamiaren ondorioz\nDagoeneko 420 pertsona hil dira Indonesian, tsunami baten ondorioz\nTsunamia izan da Indonesian 7,5 graduko lurrikararen ostean\n7,5 graduko lurrikara batek Celebes irla astindu du, Indonesia iparraldean\nLurrikarek eta tsunamiak 1.200 hildako utzi dituzte Indonesian\nGutxienez 1.203 pertsona hil dira lurrikaren eta tsunamiaren ondorioz Indonesian, Ekintza Azkarreko Taldeak (ACT) emandako azken balantzearen arabera. Hondamendia iragan ostiralean gertatu zen, Celebes uhartean.\n“Hildakoak 1.203 dira jadanik”, jakitera eman du Insan Nurrohman ACTko presidenteordeak, Antara bertako albiste-agentziak aipatuta.\nBiktima kopuru handiena Paluko Petobo auzoan izan da; “tsunamiak guztiz suntsitu eta txikitu zuelako”, zehaztu duenez. Guztira, 700 hildako zenbatu dituzte bertan.\nHala ere, hildakoen kopuruak gora egitea espero dutela argi utzi du Insanek; izan ere, oraindik desagertu ugari daude, horien artean 61 atzerritar, eta 540 zauritu larri dira zenbait ospitaletan.\nOraingoz 16.732 pertsona ebakuatu dituzte 123 toki ezberdinetara Palu hirian, baita Donggala, Sigi eta Parigi Moutong barrutietan ere.\n"Tsunamiak Paluko Petobo auzoa guztiz suntsitu eta txikitu zuen"\nArduradunaren hitzetan, lurrikarak eta tsunamiak Palun zein Donggalan eragindako triskantzaren berri emateko arazoak dituzte, argindar eta komunikazio faltagatik.\nIgandean suntsitutako zonaldea bisitatu ondoren, Joko Wiodo Indonesiako presidenteak gaur iragarri duenez, tragediari aurre egiteko nazioarteko laguntza onartuko du herrialdeak.\nBitartean, lurrikarak eta tsunamiak astindutako zonan etsipena nagusi da. Jakarta Post egunkariak jakinarazi duenez, onik atera den jendea laguntza daramaten kamioiak atzeman eta hustu ditu, egunak jan eta edan barik eman ondoren. Poliziak jende-oldeari aurre egiteko kapaz ez dira izan.\nPaluko Mutiara Sis Al Jufri aireportua. Argazkia: EFE\nGainera, asteburuan zehar gasolindegiak, bitxi-dendak eta kutxazain automatikoak garbitu dituzte. Horregatik, lapurren aurka tiro egiteko agindua eman du Poliziak.\nBestalde, milaka pertsona Paluko Mutiara Sis Al Jufri aireportuan bildu dira, uhartetik ateratzeko itxaropenarekin. Egunkariaren arabera, larunbatetik bertan dira, bero ikaragarria jasaten eta janaririk edaririk gabe, kartoi edo lastairen gainean kanpaturik. Aireportuko agintari batek azaldu duenez, igande gauean 5.000 pertsona zeuden, eta “kopuruak gora egiten jarraitzen du”.\nHildakoak hobi komun batean lurperatzeko asmoa agertu dute agintariek. Dedi Prasetyo Poliziako bozeramaileak igandean ohartarazi zuenez, “gorpu batzuk desegiten hasi dira”.\nMunduko hondamendiek kaltetutakoak


"Irabazteko gai zen gorputza, baina nire burua ez zen prest" - Nafarroako Hitza “Irabazteko gai zen gorputza, baina nire burua ez zen prest” – Nafarroako Hitza\n“Irabazteko gai zen gorputza, baina nire burua ez zen prest”\n2019, urtarrilak 18 Elkarrizketak 231\nBide propioa egin du Ioseba Fernandez (Iturmendi, 1989) abiadura patinatzaileak kirol horren esparruan. Entrenatzailerik gabe aritu da urte luzez, eta bere buruaren aurkako lehia lehenetsiz egin du aurrera. Udan Munduko Txapelketa irabazi zuen, laugarrenez. Europakoan bederatzi aldiz nagusitu da.\nLaugarrenez irabazi duzu Munduko Txapelketa 2018an, eta munduko marka onduz, gainera. Zer asmo duzu 2019rako?\nAurtengoa sasoi berezia izanen da niretzat. 2017an, kirola uzteko aukera aztertzen hasi nintzen. Urte horretan Munduko Txapelketa irabazi nuen. Lau probatan lortu nuen domina. Pentsatu nuen une egokia izan zitekeela uzteko.\nBaina ez zenuen utzi. Zergatik?\nFederazioak erran zidan 2019an Bartzelonan eginen zutela Munduko Txapelketa. Aukera hori ezin nuela galdu pentsatu nuen. Ondorioz, bi urterako plana egin nuen, datorren uztailean eginen den txapelketa hori prestatzeko.\nEmaitzei so eginez gero, argi dago bide onean zarela. 2018an, laugarrenez, munduko txapeldun. Espero zenuen?\nEzustekoa izan da 2018koa. Ez nuen espero. Argi dago Munduko Txapelketa batean aritzen zarenean beti ahalegintzen zarela zure onena ematen; baina 2018koa irabaztea ez zen nire helburua, nik 2019koan nuelako burua. 2019rako prestatzeko parte hartu nuen, eta ezusteko ederra izan zen irabaztea eta marka ontzea.\n2017an kirola uzteko asmoa bazter utzi zenuen. 2019ko txapelketa egin eta gero, zer?\n2017an kirola uzteko aukera hagitz hurbil izan nuen. Azkenean, federazioak txapelketaren aitzakiarekin iritzia aldarazi zidan; ez zen zaila izan, iritzia aldatzeko prest izan nintzen ni ere. Orain, nire muga 2019. urtea da. Uste nuen Munduko Txapelketakoak izanen zirela nire azken lasterketak; orain Nafarroako federazioak erran dit Europako txapelketa antolatuko dutela, aurten ere, Iruñean. Abuztuan izanen da. Uste dut nire ibilbidea luzatu nahi dutela! Baina ez dut deus erabaki oraindik. Oraingoz, Bartzelona dut buruan. Gero gerokoak.\nPoliki-poliki egin dut beti aurrera. Oraingo emaitzak lortzeko bidea ez da erraza izan, eta lan handia egin behar izan dut. Ez naiz izan hasieratik nabarmendu diren haur horietako bat. Alderantziz, hainbat kirol saiatu, eta patinajea hautatu nuen niretzat zaila zelako, kosta egiten zitzaidalako.\nZure buruaren aurka egin behar duzu lehia ere?\nNiretzat erronka bat izan zen. Patinatzea erabaki nuen nire burua probatzeko aukera ematen zidalako. Zaila zen, eta erronka handi bat niretzat. Eta horrek erakarri ninduen, batez ere. Entrenamenduetan anitz gozatzen nuen, baina egoera bertzelakoa zen txapelketetan. Gaizki pasatzen nuen bertzeekin lehiatzen.\nEz zenuen gustuko?\nTxapelketetara joan behar izaten nuenean, ez nuen gozatzen. Bertze lehiakideak ikusten nituenean, beldurtzen nintzen. Gogoko nuen neure buruarekin lehian aritzea, baina ez bertzeekin.\nNola gainditu zenuen beldur hori?\nUrtebetez egon nintzen txapelketetan aritu gabe. Baina patinatzea maite nuen, eta gurasoei erran nien, azkenean, berriz ere saiatu nahi nuela. Lehia entrenamendu gisa ikusten hasi nintzen, eta horrek lagundu zidan; on egin zidan pentsatzeak txapelketak izaten ahal zirela nire buruaren aurkako lehiak ere. Bertzeak ahaztu, eta egunetik egunera hobera egiten saiatu nintzen.\nKirolean buruak duen garrantzia erakusten du zure kasuak?\nHagitz garrantzitsua da. Nire burua erdigunean jarri nuenean hasi nintzen lehiaz gozatzen, txapelketetan lortzen nuen postuari erreparatu gabe.\n20 urterekin irabazi zenuen Europako Txapelketa lehen aldiz, eta Munduko Txapelketan laugarren gelditu zinen, munduko marka ondu eta gero. Orduko zure oroitzapenak ez dira hagitz onak, halere. Zergatik?\nKonturatu nintzelako ez nintzela gai egoera hori guztia onartzeko; nire burua ez zegoen irabazteko prestatua, eta egoera horri aurre egitea zaila egin zitzaidan. Nire urte hartako helburua Europako Txapelketa zen, eta Munduko Txapelketara inolako asmorik gabe joan nintzen. Nire gorputza irabazteko gai zen, baina nire burua ez zegoen prest. Orduan hasi nintzen kirol psikologoekin lan egiten, eta on egin didate.\nKirolaz gozatzea da zure helburu nagusia?\nBai, zalantzarik gabe. 29 urte ditut, eta ilusioari eta mailari eutsi diot gozatzen jarraitzen dudalako patinak jantzi orduko. Nire buruarekin lehiatzen naiz, eta gainerako guztiak bazter uzten ditut. Irabazten hasi nintzenean, urte batean lehenengo eta hurrengoan bigarren edo hirugarren edo laugarren gelditzen nintzen. Ohartu nintzen lehiakideei egiten niela so lehen postura ailegatu baino lehen, baina irabaztea lortu nuenean, ez nuen nori so egin. Orduan ikasi nuen nire buruarekin egin behar nuela lehia, eta bertzeak ahaztu. Bost urtez anitz sufritu nuen. Gakoa nire bidea egitea zela ohartu nintzen arte.\nZure bidea egin duzula zalantzarik ez da, entrenatzailerik gabe lortu baituzu lortutakoa. Zergatik egin duzu hautu hori?\nHasieran talde batean aritzen nintzen, banuen entrenatzaile bat. Baina entrenatzaile horrek une batean pentsatu zuen nik ezin nuela hobera egin, eta une horretan nire bidea egitea erabaki nuen. Nik argi nuelako hobera egiten jarraitzen ahal nuela. Hainbat urtez nire kabuz egin nuen lan. Orain, Nafarroako Kirol Arloko Ikasketen, Ikerketen eta Medikuntzaren Zentroko profesionalen laguntza eta babesa badut. Talde bat gara.\nBartzelona da helburu bakarra?\nHori da helburu nagusia. Eta gero gerokoak. Ez dut bertze deus pentsatu nahi, oraingoz.


About: dbpedia-eu:Oskar_Schindler Goto Sponge NotDistinct Permalink\nOskar Schindler (Svitavy (Moravia), Austria-Hungariako Inperioa, 1908ko apirilaren 28a - Hildesheim (Saxonia Beherea) Mendebaldeko Alemania, 1974ko urriaren 9a), Sudeteetako alemaniar enpresaburua izan zen. Bigarren Mundu Gerran 1.200 juduri Holokaustotik bizirik ateratzen lagundu zielako egin zen famatu. Horretarako, judu haiei lana eman zien bere esmalte eta munizio fabriketan. Fabrika haien kokalekuak, gaur egun, Polonian eta Txekian daude, hurrenez hurren.\nOskar Schindler (Svitavy (Moravia), Austria-Hungariako Inperioa, 1908ko apirilaren 28a - Hildesheim (Saxonia Beherea) Mendebaldeko Alemania, 1974ko urriaren 9a), Sudeteetako alemaniar enpresaburua izan zen. Bigarren Mundu Gerran 1.200 juduri Holokaustotik bizirik ateratzen lagundu zielako egin zen famatu. Horretarako, judu haiei lana eman zien bere esmalte eta munizio fabriketan. Fabrika haien kokalekuak, gaur egun, Polonian eta Txekian daude, hurrenez hurren. 1982ko Thomas Keneallyren australiar idazlearen Schindler's Ark (Schindlerren Kutxa) liburuan kontatzen da bere historia eta 1993an egin zuen Steven Spielbergek hartan oinarritutako filma: Schindler's List ( Schindlerren Zerrenda).


Berriak Txuri Urdin elkartearen Marrazki Lehiaketako sari banaketa\nB mailan, alegia, 9-11 urte bitartekoetan, Martin Zabala, Denis Sorazluze eta Nery Indart suertatu dira sarituak, lehenengotik hirugarrenera.\nC mailan, berriz, 12-14 urte bitartekoetan, Marta Olariaga, Joanes Karrera eta Nadia Rubio gailendu dira.\nTenperetan, eta taldeka, lehenengo saria Naia Garatek, Inge Arriolak eta Elene Osorok irabazi dute. Bigarrena, Alba Orbegozok, Elene Aranbarrik eta Miren Salaberriak. Hirugarrena, berriz, Naiara Uriak, Arette Egigurenek eta Enara Juaristik. Zorionak denoi! IKUSI ARGAZKI GUZTIAK


Euskadi-Murias taldeak garaipena bilatu du Asturiasen eta Yorkshiren | MuriasTaldea\nJon Odriozolaren euskal taldeak ihesaldia borrokatu du eta helburua lortu du Mario Gonzalezekin. Kantabriarra oso ondo aritu da eta Violeo mendatean besterik ez dute harrapatu, 10era. Bizkarrak lekukoa hartzen zuen eta erasoa jotzen zuen, zorterik gabe baina.\nHelmugan, Mario Gonzalez eta Mikel Bizkarra taldekideek 11. eta 13. postuak lortu dituzte, hurrenez hurren; W52 taldeko Edgar Pinto portugaldarrak saioa irabazi du. Movistar taldeko Ricard Carapaz, berriz, gailendu da nagusian, eta hiru "murias" ziren aurreneko 15en artean: Bizkarra 8.a, Oscar Rodriguez 11.a eta Gari Bravo 15.a. Taldekakoan, Euskadi-Muriasek hirugarren postua erdietsi du.\nMikel Bizkarra: "Etapa ederra egin du taldeak. Asmoa genuen ihesaldia harrapatzeko eta Mariok lortu egin du. Viole mendateari begira, Iturriak sekulako lana egin du. Mario harrapatuta, ni saiatu naiz baina ez dut alderik egin lortu. Ez dugu garaipena lortu, beraz. Edonola ere, saiatu gara hainbat aldiz eta pozik nago taldea eginiko itzuliarekin eta lanarekin, izan ere, asko nabarmendu gara errepidean".\nYorkshireko Tourrean, Britainia Handian, euskal taldeak azaldu du burua laugarren eta azken etapan, 175 km Halifax eta Leeds bitartean. Julen Irizarrek helburua lortu du eguneko ihesaldia harrapatuta beste zortzi aurkariekin, Pierre Rolland eta Jonathan Hivert haien artean.\nAzken zatian, Cyril Barthek Team Ineos taldearen eta Chris Froome erasoari eutsi dio eta 12. postua sinatu du. Greg van Avermaet (CCC) belgikarrak irabazi du etapa; Christopher Lawless (INS), berriz, sailkapen nagusia.\nHurrengo lasterketak lau itzuli izango dira hain zuzen: Madril (maiatzatik 10etik 12ra), Dunkerqueko 4 Egunak (14tik 19ra), Aragoi (17tik 19ra) eta A Travers les Hauts de France (24tik 26ra).


Eskua begiratu eta etorkizuna biluztu - GARA\n2009ko abenduaren 08a\nEskua begiratu eta etorkizuna biluztu\nInguru honetan ez dira maiz ikusten, eta eskerrak, haien hitz-jarioa saihestea zaila da-eta. Bai, ezer esan aurretik, konturatzerako, eskua zabal-zabal hartu, hura begiratu eta gorputz eta barneak biluztu dizkizula sentitu.\nBost urte-edo igaro dira opor egun batzuetan eta jendez gainezka zegoen plaza handi batean harrapatu ninduela, eta ondo harrapatu, gainera. Erromero sortatxoa eskaini zidan aurrena eta estimatua zegoela baina ez nuela nahi esaterako, oparitutako erromeroa ez dela mespretxatzen erantzun eta esku artean jarri zidan. Bai, magia ikuskizunetan bezalaxe, konturatzerako eskuan zuen sortatxoa nirean sumatu nuen eta erromeroa biltzen zuen eskuan erreparatzen ari nintzela, oharkabean, zabaldu zidaten bestea. Eta han hasi zitzaidan seme-alabak gora eta behera, ezkonduko nintzela, lanean zortedun izango nintzela, luze biziko nintzela...\nNik ere nire eskuari begiratzen nion nondik nora ote zebilen jakiteko eta han segitu zuen, etorkizuna apenas sorpresarik gabe uzteko saialdian jo eta su. Halakoan amaitu eta egindako esfortzuaren truke «borondatea» eskatu zidan. Gisa horretako iragarpenetan ez dut zipitzik ere sinesten, baina, hala ere, eskua poltsikoan sartu eta aurkitu nuen txanponik handiena eman nion, zurrunbilo horretan barneratua nengoelako seguru asko. «Ez, txanponek ez, billeteek ematen dute zortea», erantzun zidan orduan emakumeak lotsagabe, aurpegia aldatuta mehatxuzko tonuan. Amorrua eman zidan, eta buelta eman eta joatea erabaki nuen. Bada atzetik hasi zitzaidan oihuka zorte txarra izango nuela esan eta esan. Akabo beraz, seme-alabak, lan ederra, bizitza luzea... Buelta eman, karteratik billetea atera eta ematekotan egon nintzen, ez seme-alabak izateko irrikagatik, ez urteetan marka guztiak hausteagatik... une horretan sentitzen ari nintzen barru-txarra arintzeagatik edota zorigaiztoko albisteak jasotzean une hartaz ez akordatzeagatik baizik.\nEskuak uzkurtuta, lotsagabe eta iheskor erantzun nion horregatik guztiagatik orain egun gutxi erromeroa eskainiz gerturatu zitzaidan emakumeari, aukerarik eman gabe, emakume hark egin zidan desafio berberaz; sinesgogor baino, entzungor.


Gipuzkoako Bertsolari Txapelketaren bosgarren final-zortzirena jokatu da irailaren 28an Zumarraga-Urretxuko Zelai Arizti Aretoan; Mendizabalek lortu du final-laurdenetarako zuzeneko txartela.\nZumarraga-Urretxuko Zelai Arizti Aretoan jokatu da irailaren 28an Gipuzkoako Bertsolari Txapelketako bosgarren final-zortzirena. Bertsozaleek ez dute hutsik egin gaurkoan ere, aurretiaz sarrera guztiak agortuta zeuden eta. Kantuan, hurrengo sei bertsolariak:


Leire Regadas, Egilea hemen ZUZEU\nKazetaria. Mugimendu sozialak eta gatazkak.\nMaileguak everywhere - Maileguak ditugu, maileguak everywhere. Runnerrak gara orain, burguer bat afaltzen dugu, ta shopping egitera goaz. Kalean, bike rental zerbitzuak, coffe&tea shop ugari daud...\nPeter pan(k) sindromea\nPeter pan sindromea Beti buruan darabilkidan gauza bat da denboraren ihes egitea. Nola urtez urte hazten garen, nola aldatzen garen. Gaztetan irmoki defendatutako ideia eta posizio asko, gupidarik...\nGustoko dut kaletik inor ez balego bezala altuan abesten doan jendea, txistuka doazenak, barrezka doazenak, musikaren erritmoarekin bat eginez oinez doazenak, noizbehinka dantza pauso bat eskapatzen z...\nPaperezko egunkariak, etorkizunaren zain\nPaperezko egunkariak, etorkizunaren zain Paperezko egunkariak VS egunkari digitalak. Etorkizunari begira, zer? Betiko galdera, betiko zalantzak, eta etorkizuna nolakoa izango den asmatzen dihardut...\nAma negar zotinka dagoen bitartean, aitak arrenka eskatzen ditu egun gutxi batzuk bankuak utzi zion dirua bueltatzeko. Umeak lurrean eserita daude, gurasoak itxaroten. Gurasoek, umeek ezer ulertzen ez...\nImajinatu ezazue klase bat. Ikasleak aspertuta, elkarrekin hitz egiten, mahaian edo liburuan marrazten irakaslearen ahotik informazioa era monotonoan ateratzen den bitartean, badirudi bera e...\n1979. The Buggles talde britainiarrak MTV kateak emitituko zuen lehen bideoklipa sortu zuen: ‘Video killed the radio star’. Nork ez du abesti mitiko hori ezagutzen? Jakingo duzuenez, porrotara ko...\nIdentitate digitala, lagun edo etsai?\nNoizbait bilatu al duzu zure izena Google-en? Bilaketaren emaitzak erakusten dituen zure izen-abizenei lotutako sare sozial, iruzkin, argazki.. guztiek zure identitate digitala osatzen du...\nWhatsapp, (in)komunikazio tresna\n- Whatsappik al duzu? - Whatsapp? Zer da hori? - Mugikorretik dohan mezuak bidaltzeko aplikazioa da, deskarga ezazu! Horrela ezagutu ...\nEraikinak, plastikozko botilekin\nZaborraren arazoari aurre egiteko ekimen desberdinak sortzen ari dira. Horietako bat plastikozko botilekin eraikinak egitea da. Munduan 500 bilioi plastikozko poltsa eta 170 bilioi plastikozko ...\nBehin, lehen hezkuntzako liburu batetik hartutako bagina baten irudia igo nuen Tuenti sare sozialera. Tipikoa den marrazki horietako bat, zeinetan atal bakoitzak bere izena duen adierazita. Jendeak iz...\nEz gaude gaixo!\nAmerikar Psikiatria Elkarteak (APA) argitaratzen duen Aztoramen Mentalen Eskuliburu Diagnostiko eta Estatistikoa (DSM) medikuntzaren alor honetan erabilitako nazioarteko dokumentua da, eta askok psiki...\nNork ez du sentitu noizbait alde egiteko beharra? “Urrunera joan eta zerotik hasiko nintzateke”. Zenbat biderrez entzun eta esan dugun esaldi hori, etsipen momentuetan batez ere, monotonia eta ...\n5 egunetan - Nork ez du sentitu noizbait alde egiteko beharra? "Urrunera joan eta zerotik hasiko nintzateke". Zenbat biderrez entzun eta esan dugun esaldi hori, etsipen momentuetan batez ere, mono...\nIrola Irrati libreak 25 urte beteko ditu\nIrola Irrati libreak beteko dituen 25 urteak ospatzeko jaiaren egitaraua eta irrati libreen garrantzia Informazioaren aroan bizi gara, eta Interneti esker, gaur egun edonork izan dezake edozein i...\nIdaztea ez da lan zaila! Letrak batuz eta gramatika egokia jarraituz idazten da, ez da besterik. Noizean behin hitz politak bilatu eta testuan itsatsi, han hemenka baliabide erretorikoekin testua apai...\nGaldakaon kale gehienak batu, eta Zuhatzuko tren geltokirainoko luzera izango duen bidegorria egiten ari dira. Baina ez da ohiko bidegorri bat. Galdakaoko Udalak "gehiegizko obrak" egitea baino...\nSaiatuz. Saiatuz ikasten da oinez, hitz egiten, instrumentuak jotzen, hizkuntza desberdinak mintzatzen, janari txinatarra zotzez jaten, gidatzen, barkatzen…Saiatuz idazten ere ikasten da. Saiatu ...\nNoiz arte? Gabonak eta iragarkiak; desberdintasun sexistak eta genero rolak Gabonak bertan dira. Urtero bezala iragarkiz bete dira komunikabideak, batez ere telebista, eta nola ez etxeko...\nBatzuentzat zaborra dena, besteentzat janaria da. Batzuentzat janaria dena, besteentzat zaborra da. Egunero bezala, supermerkatuak itxi ostean zakar ontzietara hurbiltzen dira janaria aurkitzeko espe...\nIndarkeria sexistaren aurkako borroka eguneroko gauza da\nEmakumeen aurkako biolentzia salatzeko egun ofiziala izan zen atzo. Hala ere eguneroko erronka da indarkeria sexistaren aurrean borrokatzea. Emakumeen aurkako biolentzia salatzeko hainbat...


Tomate hidroponikoetarako sei hektareako ustiapena jarri asmo dute Tuestan - Añana - Alea.eus\nTomate hidroponikoetarako sei hektareako ustiapena jarri asmo dute Tuestan\nErredakzioa 2018-10-09 11:25\nTomate hidroponikoen plantazio bat, Almerian.\nGaubeako Tuestako industrialdearen ondoan, Araba Garapen Agentziak duen 100.000 metro koadroko lursail batean begia jarri du nekazaritza sektoreko multinazional batek. Ekonomia Garapena eta Lurralde Orekako diputatu Pilar Garcia de Salazarrek azaldu duenez, Arabako Diputazioa eta Eusko Jaurlaritza tomate hidroponikoetarako plantazio handi bat kokatzeko egitasmoa aztertzen ari dira: "Almerian eta Portugalen tomate hidroponikoko ustiapenak dituen enpresa batek interesa erakutsi du Tuesta herriko lursail batean; inbertsio ekonomiko handia aurreikusten du eta 50 lanpostu sortuko lituzke".\nLurzorurik gabeko landare kultiboen ekoizpen teknika da hidroponia. Lurzorurik ezean, landareek euskarri gisa bestelako substratu batzuk behar izaten dituzte: hondarra, turba, perlita, bermikulita... Baina substratu gabe ere erabil daiteke teknika hau. Horrelakoetan landarea soluzio hutsean murgilduta bizitzen da. Behar dituen substantzia elikagarriak uretan disolbaturik gehitzen zaizkio landareari.\nTuestako egitasmoa oraindik hastapenetan dagoela azpimarratu du diputatuak, baina halere argitu du kristalezko edo plastikozko sei hektareako berotegi tunel kokatzeko asmoa duela multinazionalak Tuesta herrian. "Sustatzailea bitartekoak aztertzen ari da, batik bat uraren eta energiaren hornidurak, eta eskualdeko ureztatzaileen elkartearekin harremanetan jarri da". Halaber, diputatuaren arabera, EAEko tokiko produktoreekin eta nekazaritza kooperatibekin hitz egin du enpresak "elkarlana sustatzeko asmoarekin".\nUne honetan, Eusko Jaurlaritza eta Arabako Diputazioa multinazionalarekin lankidetza bultzatzeko aukerak aztertzen ari dira, baina diputatuak aitortu duenez, halako egitasmo bat kudeatzea zaila da eta denbora eskatuko du. "Hastpenetan dago proiektua" esan du.\nEH Bilduko batzarkide Kike Fernandez de Pinedok tomate hidroponikoko plantazioaren inguruan aurkeztutako galdera bati erantzunez egin du agerraldia, Batzar Nagusietan, Garcia de Salazarrek. Diputatuaren azalpenen harira, Fernandez de Pinedok ohartarazi du Europako multinazional handiaren egitasmoaren atzean nekazaritza intentsiboaren aldeko apustua dagoela, eta "Almeria eredua" sustatu nahi izatea arbuiatu du. Aldiz, tokiko produktoreak eta ekonomia zirkularraren alde lan egiteko dei egin du.


Genero-indarkeriaren biktimei laguntzeko baliabideak eta zerbitzuak martxan daude - Sakana - Guaixe.eus\nGenero-indarkeriaren biktimei laguntzeko baliabideak eta zerbitzuak martxan daude\nGuaixe 2020-03-22 19:35\nEmakumeen kontrako indarkeriaren aurkako egunena ikasleek egindako ekintza.\nKoronabirusa dela eta ezarritako alarma egoeran egonik ere, genero-indarkeriaren biktimei laguntzeko baliabideak eta zerbitzuak normaltasunez ari dira funtzionatzen.\nSakanako Mankomunitateko eta Altsasuko Udaleko Berdintasun Zerbitzuek ohartarazi dute, larrialdi egoerak eragindako konfinamenduak “eragin argia” duela indarkeria matxistako egoeran dauden emakumeengan eta haien seme-alabengan. Bi zerbitzuetatik gaztigatu dutenez, “konfinamendu egoera batean, non bizikidetza iraunkorra eta nahitaezkoa den eta mugikortasun murriztuak dauden, indarkeria egoerak emateko aukerak areagotu egiten dira”. Aitortu dute testuinguru hori ez dela erraza. Horregatik, Sakanan egoera horri aurre egiteko dauden baliabideak jarain.app web gune eta aplikazioan daudela gogorarazi dute, “bertan sakandarrek informazio guztia opatzeko aukera daukate”.\nLarria bada: 112 telefonora hots egin. Jarduketa Bateraturako Protokoloa Nafarroako Foru Komunitatean martxan jarriko da, beharrezkoak diren arloetan: poliziaren babesa eta laguntza eta salaketa, osasun arreta, arreta judiziala eta psikologikoa eta larrialdietako bizitokiak (seme alabendako ere).\nEgoera larria ez bada: entitate guztiak koordinaturik daude, beraz aukeratu norekin nahi duzun harremana izan. Informazio orokorrerako Altsasuko Udalaren Berdintasun Zerbitzura jo daiteke, 628 328 593 telefonora hots eginez, bestela Sakanako Mankomunitatearen Berdintasun Zerbitzua 948 464 867. Informazioaz aparte, arreta eta ekonomia laguntzari buruzko argibideak nahi dituztenek Sakanako Oinarrizko Gizarte Zerbitzuen Mankomunitateetara hots egin dezakete: Irurtzun aldekoa 948 600 694, Etxarri Aranatz aldekoa 948 460 752 eta Burunda mendebaldekoa 948 467 662. Informazio integrala jasotzeko hots egin Nafarroako Gobernuaren Genero Indarkeriaren Biktimei Arreta Integrala emateko lantaldeari, 948 004 952 telefonora.


Etxeko langileen errealitatea, Emakumeen Etxean : Oarsoaldeko Hitza\nEtxeko langileen errealitatea, Emakumeen Etxean\nHilabete honetarako agenda oparoa atondu du Emakumeen Etxeak. Hitzaldiak, antzerkia, eta liburu aurkezpena antolatu dituzte, besteak beste.\nEgitarau oparoa antolatu du Emakumeen Etxeak abendurako ere, eta agendari hasiera emateko etxeko langileen errealitatea azaleratuko du. Gaiaren gaineko hausnarketa egingo dute eta horretarako, SOS Arrazakeria Gipuzkoak aurkeztu egingo du joan den ekainean Jone Urionaguenak etxeko langileen egoerari buruz egin zuen azterketa. Ostegunean (hilak 5) 18:00etan hasiko da aurkezpen hori. Horrekin batera, Chica seria y responsable film laburra emango dute; etxeko langileen taldeko sei kideren testigantzak eta esperientziak bilduta daude filmean, eta protagonistetako batekin eztabaidatzeko aukera zabalduko dute gero.\nGuatemala eta Nikaraguako tokiko feminismo komunitarioa ezagutzeko aukera eskainiko du, bestalde Emakumeen Etxeak. Batetik, hilaren 10ean (asteartea) 18:00etatik 20:00etara tokiko feminismo komunitarioa: bizitzaren defendatzaileak izeneko hitzaldia antolatu dute. Lorena Cabnal, Ixina eta Alex Vasquezen arteko elkarrizketak entzungo dira. Hirurak, Iximulew-Guatemalako tokiko feminismo komunitarioaren antzinako sendatzaileen sareko kideak dira eta gorputzari buruz defentsarako lehen lurralde gisa, eta sanazioa bide kosmiko politiko gisa hitz egingo dute, besteak beste.\nBestetik, Sandinoren biloben aurkako errepresioa hitzaldia antolatu du Emakumeen Mundu Martxak hilaren 20an 18:30ean. Nikaraguan dagoen gobernuaren errepresioa, bereziki feministen aurka ezagutaraziko dute. Iximulew-Guatemalako tokiko feminismo komunitarioaren antzinako sendatzaileen sareko kideek espazio politiko espirituala eskainiko dute amaitzeko.\nAntzerkiak ere izango du tartea. Hilaren 12an (osteguna) izango da hori. Ultramarino payasok ekoiztutako Las Chirlas: mision insumision clown ikuskizuna eskainiko dute 18:30ean. Emakumeek barre egiteko lana da. Emanaldiaren ondoren, solasaldia egongo da Oihana Parada eta Esther Bizarro pailazoekin.\nFeminismoa %99. Manifestu bat liburua aurkeztuko dute Emakumeen Etxean hilaren 17an (asteartea) 18:00etan. Danele Sarriugarte itzultzailea eta Maider Galardi kazetaria arituko dira liburuaz. Manifestu horrek aldarrikatzen duen ezkerreko feminismoak egungo eredu neoliberalari oposizio bateratua egin dio; emakumeen gehiengoaren egoerak eta premiak erdigunean jarri eta gorabehera politiko, ekologiko, sozial, ekonomiko eta erreproduktiboak aintzat hartu ditu.\nEmakumeen Etxeak aste osoan zehar ateak zabalik dituela ekarri dute gogora; astelehen eta ostiraletan, 09:00etatik 13:00etara dago zabalik, eta asteartetik ostegunera arratsaldez, 16:00etatik 20:00etara. Telefono zenbakia, honakoa: 943 449 630. Posta elektronikoa ere erabili daiteke Emakumeen Etxearekin harremanetan jartzeko.


Bertan 10 - Gipuzkoako trenak. Kapituloa 2: Trena Gipuzkoan\nBertan > Bertan 10 Gipuzkoako trenak > Euskara bertsioa: Trena Gipuzkoan\n17. Tolosako geltokia\nAurreko koadro horretan nabari denez, Gipuzkoara Europako herrialde nagusietara baino atzeratuxeago iritsi zen trena.\nGure lurralde historikoan lehenbiziko trena 1863ko irailaren 1ean jarri zen martxan, Liverpooletik Manchestererako trenbidea zabaldu zenetik hogeita hamairu urtera eta Bartzelona-Mataro trenbidea baino hamabost urte geroago.\nLehenengo karlistadak, joan den mendean Gipuzkoan izan ziren gorabehera politikoak eta, oraindik industri iraultza garatu ez izanaren ondoriozko kapital ezak ekarri zuten atzerapen hori. Gipuzkoak duen orografia gaitzak, gainera, ez zuen erraztasun handirik ere ematen.\n18. 3. klaseko bidaiari bagoia barrutik.\nDena den, hasieran atzera samar geratu arren, behin trenbideak egiten hasi zirenez gero berehala zabaldu ziren ia Gipuzkoa osora, orografia bihurri eta malkartsuaren zailtasuna menderatuta. Gauza jakina da trenbideak beste garraiobideen aldean baduela abantaila nabari bat: kurpilak altzairuzko errailaren gainean biraka ibiltzerakoan oso erresistentzia txikia sortzen dela. Abantaila horrek berak, ordea, badakar eragozpen bat: maldan gora ibili behar izatean kurpilek ez diotela errailari ondo heltzen. Horregatik, trenek normalean ezin izaten dituzte %2tik gorako maldak behar bezala igo, erraz irrist egiten baitute.\n19. 'Aurrera' lurrin makina, 1898an egina. Gaurko egunean zerbitzuan dago Burdinbidearen Euskal Museoan (Eusko Trenbideak)\nUrolako Trenbidea egin zenean, Gipuzkoako trenbideen sarea osaturik geratu zen. Hirurogei urte ingurutan 386 km luze egin ziren. Ez ziren gutzi, gure lurralde historiko honen luze-zabalera txikirako. Ondorioz, estatuko trenbide sarerik oparoena izatera iritsi zen Gipuzkoa, eta Europako herrialderik aurreratuenekin -Ingalaterra eta Belgikarekin, kasu- paraketzera.\nGipuzkoako haran nagusi guztietan trenbidea zegoen. Hala, Irundik Elizondora zihoanak Bidasoa bailara zeharkatzen zuen. Arditurri eta Artikutzako meategietako trena Oiartzungo bailaran behera jaisten zen, eta bailara-barrenean Topoa eta Norteko trena igarotzen ziren. Norteko trenak, gainera, Urumea bailararen behealdea, Oria bailararen erdialdea eta Urola bailararen goialdea ere zeharkatzen zituen. Eta Plazaolako trenak, "Tren Txikiak", Leitzaran bailara osoa igarotzen zuen ibaiaren ondo-ondorik.\nOria, Urola eta Deba bailaren beheko aldean barrena Ferrocarriles Vascongados delako trena zihoan. Urolako trenak, berriz, ibaia ertz batetik bestera zeharkatzen zuen etengabe, izena eman zion ibaiarekin jolasean. Azkenik, Ferrocarril Vasco-Navarro izenekoak Deba garaia igarotzen zuen.\n20. Geltokiko erlojua\nTrenbideak eta haranak probintziaren bizkarrezurra ziren eta komunikabide sistema bikaina eskaintzen zioten. Trenbideen osagarri, gainera, hiriko eta hiriarteko tranbia elektrikoen sare oparoa zegoen Gipuzkoan, probintziaren garapen ekonomikoa eta soziala ahalbidetzen laguntzen zuena.\nOrduko trenbide gehienak enpresa pribatuek eginak ziren. Lehenbiziko trenbidea egitea bultzatu zuen kapitala Frantziakoa zen, baina laster kapital gipuzkoarra eta bizkaitarra etorri ziren haren lekua hartzera.\nGipuzkoako Foru Aldundiak ere zeregin handia izan zuen probintziako trenbideen sarea osatzeko prozesuan, sortzen ari ziren tren konpainiei dirulaguntza garrantzitsuak emanez eta, batzuetan, akzioak ere erosiz.\nBaina Foru Aldundia ez zen ekimen pribatua bultzatzera mugatu. Kapitalak Ferrocarril Vasco-Navarro eta Urolako trenbideekiko interesa galdu zuelako eskualde horiek komunikaziorik gabe uzteko arriskua ikusi zuenean, berehala erabaki zuen trenbideok bultzatzea. Hala, Vasco-Navarroa egiteko, estatuari kupoa aurreratzen hasi zitzaion, eta Urolako trena, berriz, zuzenean berak egin eta ustiatu zuen. Hain zuzen ere Urolakoa (Gipuzkoan) eta Trianokoa (Bizkaian) izan ziren Diputazio batek bere kontura egin eta ustiatutako trenbide bakarrak estatu osoan.\n21. Donostia, Norteko trena 1863an.\n22. Geltoki buruaren turuta.\nherriade bakoitzeko trenbide kilometroak\n23. Bidasoako mugako zubia, 1864an.\n24. Zumaiako geltokia\nNabarmena da Espainiako estatuan trenbideek dentsitate txikia dutela, bai km2-ko bai biztanleko. Gipuzkoak, aitzitik, trenbide ugari ditu. Ikus nola Belgikak bakarrik gainditzen duen km2-ko trenbide luzera erkatuta, eta Frantziak bakarrik biztanle bakoitzeko trenbide luzera erkatuta.


Kubaren banaketa administratiboa - Wikipedia, entziklopedia askea.\nKubaren banaketa administratiboa\nKubaren banaketa administratiboa 15 probintziak eta udalerri berezi batek osatzen dute.\nKubako udalerri berezia Isla de la Juventud da, 70eko hamarkada arte "Isla de Pinos" izenarekin ezagun zena. Aurretik beste izen batzuekin ezagutu zen: "Evangelista", "Isla de Santiago", "Isla de Pino" eta "Isla de Loros".\n1976a baino lehen Kuba 6 probintziak osatzen zuten:\nLas Villas (1940 aurretik "Santa Clara" deitua)\nCamagüey (1899 aurretik "Puerto Príncipe" deitua)\nOriente (1905 aurretik "Santiago de Cuba" deitua)\n2010eko abuztuan Nazio Biltzarrak azken aldaketak egin zituen (2011ko urtarrilaren 1etik aurrera indarrean daudenak). Bi probintzia berriak sortu zituen antzinako Habanako probintziatik (eta baita Pinar del Ríoko probintziako ekialdeko hiru udalerri gehituta): Artemisa eta Mayabeque. Matanzasko Varadero antzinako udalerria ere desegin eta Cárdenasekin batu zuten.\nHabana hiriburua, bera bakarrik probintzia bat osatzen duena, 2010era arte Habana Hiria (gaztelaniaz: Ciudad de La Habana) zuen izen ofiziala baina 2011ko urtarrilaren 1etik aurrera soilik Habana da.\n(Gaztelaniaz) Kuba eta bere probintzien mapa, bakoitzaren informazioarekin\nMultimedia: Subdivisions of Cuba\nOrriaren azken aldaketa: 22 otsaila 2021, 05:46.


Ziburuko I. Euskal Liburu eta Disko Azoka: Durango dardarka | ARGIAren barrenak\nHasiera » 1919-2019 mendeurrena » Ziburuko I. Euskal Liburu eta Disko Azoka: Durango dardarka\nAdur Larreak egin du afixa.\n[Itsaso Zubiria] Bidasoaz bestalde marea gora dator. Ziburuko I. Euskal Liburu eta Disko Azoka antolatu dute Baltsan Elkarteak eta ARGIAk, eta helburua garbia da: eskualdean euskaraz bizi nahia sustatu eta indartzea, ARGIAren 100 urteak profitatuz proiektu komunikatiboa inguru horretan ezagutaraztea, eta bide batez, aspaldian buruan zuten elkarlana abiaraztea. Ez ahaztu data, ekainaren 1a, larunbatarekin.\n“Nola azalduko diot irakurleari zer aurkituko duen Ziburuko plazan ekainaren lehenean?” galdetu diot Ladix Arrosagarai Baltsan elkarteko kide eta azokaren antolatzaileari. Erantzunak sinplea dirudi lehen esaldian, galdetu beharko ez banio bezala. “Euskara hutsezko ekoizpenak, liburu, disko, komiki edota mahai-joko eta DVD. Helburua euskaraz bizitzea sustatzea baita, euskaraz irakurriz eta gozatuz”. Baina badu bigarren zati bat: “Eta aurkitu bezainbat espero dugu jendeak ekarri eta utziko duela ere zerbait: plaza euskalduntzea, hiriaren bihotzean euskal giroa nagusitzea bi aldeetako euskaldunak elkartuz. 100 urte betetzen dituenari beste honenbestez jarrai dezan animoak emateko manera ederra!”. Polita, ezta? Eta are politagoa jarraipena: “guztiz naturalki jo du Baltsan elkarteak Argiarengana azoka hau antolatzeko. Batek Ziburuko txokotik amesten duen Euskal Herria, astero ari baita bestea euskaratik eta euskaraz gauzatzen, tipitik eraginez, kazetaritzaren independentzia jorratuz. Euskalduna, herrikoia, solidarioa eta burujabea: baltsan (komunean) ditugun baloreak dira”.\nBadira zazpi urte elkartea sortu zela bi helbururekin: Ziburun euskara nagusiki erabiliko den gune bat sortzea (bil txoko moduan) eta herriko animazio sozio kulturalean parte hartzea beti ere euskararen erabilerari lehentasuna emanez (elkarte moduan). Bazkideekin funtzionatzen du eta badituzte hirurogei bat. Euskarazko ekitaldientzat “gune erreferentziala” bihurtu dela aitortu digu elkarteko kideak.\nHamazazpi argitaletxek onartu dute azokan izateko gonbita, eta beraz, izango da zer irakurri eta entzuna.\nARGIAko lantaldetik esker hitzak besterik ez dira geratzen Ziburuko lagunentzat, plazer bat baita horrelako ekimenak baltsan egitea. Biba zuek.